pythainlp/thai-wiki-dataset-v4 huggingface dataset:
สตูร์เควออูยือเริต

สตูร์เควออูยือเริต  สิ่งมีชีวิตลึกลับที่เชื่อว่าเป็นสัตว์ประหลาดทะเลสาบตัวหนึ่ง ที่อาศัยอยู่ในทะเลสาบสตูร์เควินในเทศมณฑลเย็มต์ลันด์ ตอนกลางของประเทศสวีเดน เป็นสัตว์ประหลาดที่มีรายงานว่ามีลำตัวยาวเหมือนงูหรือมังกร ส่วนหัวเหมือนสุนัข มีลำตัวยาวกว่า 20 ฟุต (6.1 เมตร) ว่ายน้ำด้วยความรวดเร็ว และฉีกกินเนื้อของเหยื่อด้วยฟันแหลมคม อาศัยอยู่ในระดับความลึกกว่า 300 ฟุต (90 เมตร) ในทะเลสาบ เช่นเดียวกับเนสซีในทะเลสาบเนสส์ และมอแรกในทะเลสาบมอราร์ของสกอตแลนด์ หรือโอโกโปโกในทะเลสาบโอคานากันของแคนาดา
สตูร์เควออูยือเริต มีหลักฐานชิ้นแรกเป็นจารึกในหินศิลาของชาวไวกิง ซึ่งเป็นชนพื้นเมืองของแถบสแกนดิเนเวีย หลักฐานที่เป็นลายลักษณ์อักษรชิ้นแรกปรากฏในปี ค.ศ. 1635 และต่อมาในยุคศตรรษที่ 19 มีรายงานมีผู้พบเห็นโหนกหลังหลายอันในทะเลสาบ และยังมีผู้พบเห็นเรื่อยมาจนถึงปัจจุบัน
มีตำนานพื้นบ้านเล่าว่า โทรลสองตนอาศัยอยู่ที่ริมทะเลสาบ ทั้งคู่ได้ใส่ของหลายอย่างที่หาได้ลงในหม้อต้มไปเรื่อยโดยไม่มีจุดหมาย จนเวลาผ่านไปหลายปี จนกระทั่งวันหนึ่งก็มีเสียงร้องดังมาจากในหม้อ ปรากฏเป็นสัตว์ประหลาดหัวคล้ายแมว แต่ลำตัวยาวสีดำเหมือนงูได้โผล่ออกมาจากหม้อ และมันได้กระโดดลงไปในทะเลสาบ กลายมาเป็นสัตว์ประหลาดแห่งทะเลสาบไปในที่สุด
ปัจจุบัน รอบ ๆ ทะเลสาบสตูร์เควิน มีสิ่งก่อสร้างและประติมากรรมหลายอย่างที่สร้างเป็นรูปสตูร์เควออูยือเริต สะท้อนความเชื่อที่ว่าสตูร์เควออูยือเริตมีจริง โดยมีรายงานการพบเห็นมากที่สุดที่บริเวณตอนใต้ของทะเลสาบ สามีภรรยาคู่หนึ่งที่อาศัยอยู่ริมทะเลสาบสามารถถ่ายภาพของสิ่งที่เชื่อว่าเป็นสตูร์เควออูยือเริตได้ โดยเป็นคลื่นยาวบนผิวน้ำเหมือนมีอะไรบางอย่างเคลื่อนไหวอยู่ใต้น้ำ ทั้งคู่เล่าว่าขณะนั้นกำลังนั่งดูโทรทัศน์อยู่ภายในบ้าน ก็ได้ยินเสียงดังมาจากทะเลสาบ และผู้เป็นสามีก็สามารถถ่ายภาพไว้ได้
สตูร์เควออูยือเริต ได้มีสถานะคุ้มครองทางกฎหมายในปี ค.ศ. 1986 ในฐานะเป็นสัตว์ใกล้สูญพันธุ์ ทั้งที่ยังมิได้ระบุสถานะทางวิทยาศาสตร์ว่าเป็นสัตว์ชนิดไหน ต่อมาในปลายปี ค.ศ. 2005 สถานะดังกล่าวก็ได้ถูกยกเลิกไป แต่ทว่ามีการตั้งสถานีวิจัยโดยรัฐบาลขึ้นที่ทะเลสาบ โดยมีเจ้าหน้าที่เฝ้าประจำอยู่ตลอด 24 ชั่วโมง โดยมีการติดตั้งกล้องวิดีโอถ่ายทอดสดตลอดจากทั้งริมฝั่งทะเลสาบ ใต้น้ำผิว และพื้นผิวน้ำ แต่ก็ยังมิได้หลักฐานยืนยันเป็นชิ้นเป็นอันได้ แต่ทว่ามีวิดีโออยู่สองชิ้นที่น่าสนใจ คือ เห็นอะไรบางอย่างเหมือนส่วนหัวและมีลำคอหรือส่วนลำตัวยาวสีขาวเคลื่อนไหวอยู่ในน้ำ และอีกชิ้นเป็นวิดีโอที่ดูเหมือนว่ามีสิ่งมีชีวิตสองตัวกำลังว่ายน้ำอยู่ในทะเลสาบ โดยที่นักชีววิทยาเชื่อว่า สิ่งที่เข้าใจว่าเป็นสตูร์เควออูยือเริตอาจจะเป็นปลาไพก์ ซึ่งเป็นปลาน้ำจืดกินเนื้อขนาดใหญ่ ที่มีฟันแหลมคมในปาก และมีจะงอยปากแหลมยาวก็เป็นได้
โรงเรียนเมืองพัทยา 7 (บ้านหนองพังแค)

โรงเรียนเมืองพัทยา 7 (บ้านหนองพังแค) - Pattaya City 7 School (Ban Nong Pang Kae) เป็นโรงเรียนที่ตั้งอยู่หน้าถนนสุขุวิทตรงข้ามวัดบุณย์กัญจนาราม ตำบลหนองปรือ อำเภอบางละมุง จังหวัดชลบุรี สังกัดกรมส่งเสริมการปกครองส่วนท้องถิ่น กระทรวงมหาดไทย เปิดทำการเรียนการสอนในระดับชั้นอนุบาลศึกษาถึงมัธยมศึกษา แบบสหศึกษา
ประวัติ.
โรงเรียนเมืองพัทยา 7 (บ้านหนองพังแค) สร้างขึ้นเมื่อวันที่ 12 มิถุนายน พ.ศ. 2482 มีกำนันผู้ใหญ่บ้าน และราษฎร์ชาวบ้านร่วมกันจัดสร้าง ตามพระราชบัญญัติประถมศึกษา ขนาดกว้าง 4 วา ยาว 7 วา โดยมีนายอ่วน เพลิดพริ้ง ได้บริจาคที่ดินและเป็นครูใหญ่คนแรก 
ต่อมาปี 2484 ได้สร้างอาคารเรียนแบบ ป.1 ขึ้น 3 ห้อง ขนาดกว้าง 9 เมตร ยาว 27 เมตร งบประมาณ 4,000 บาท และปี 2495 ได้เปลี่ยนชื่อโรงเรียนเป็น " โรงเรียนบ้านหนองพังแค "
ต่อมาปี 2521 ได้โอนมาอยู่ในสังกัดเมืองพัทยา ตามพระราชบัญญัติระเบียบบริหารราชการเมืองพัทยา ปี 2521 และได้เปลี่ยนชื่อเป็น " โรงเรียนเมืองพัทยา 7 (บ้านหนองพังแค) " ยังคงชื่อเดิมไว้ในวงเว็บ
ทีเอ็มดีเค

เดอะไมตี (The Mighty) ยังเป็นที่รู้จักกันในนาม ทีเอ็ม 61 (TM61) หรือ เดอะไมตีโดนต์นีล (The Mighty Don't Kneel) เป็นทีมนักมวยปล้ำสังกัดWWE เคยปล้ำให้กับสมาคมอื่นๆ เช่น OVW, TNA, ROH, Pro Wrestling Noah และ NJPW เป็นต้น
วสันต์ สมานสินธุ์

วสันต์ สมานสินธุ์ (เกิด 13 พฤศจิกายน 2535) นักฟุตบอลอาชีพชาวไทยจากจังหวัดระยองในตำแหน่ง กองกลาง ปัจจุบันเล่นให้กับอุดร ยูไนเต็ด ในไทยลีก 3
วสันต์ย้ายจากสโมสรสงขลา ในช่วงเลกที่ 2 ของฤดูกาล 2563-2565 ไปร่วมที นครศรีฯ ยูไนเต็ด ในไทยลีก 3 
2566
ไมค์ โรทันดา

ลอว์เรนซ์ ไมเคิล โรทันดา (Lawrence Michael Rotunda) เกิด 30 มีนาคม ค.ศ. 1958 เป็นนักมวยปล้ำอาชีพที่เกษียณอายุชาวอเมริกันเป็นที่รู้จักกันดีที่สุดสำหรับการปรากฏตัวของเขากับ World Wrestling Federation และ World Championship Wrestling ในช่วงปี 1980 และ 1990 ภายใต้ชื่อ ไมค์ โรทันดา (Mike Rotunda), เออร์วิน อาร์ ชีสเตอร์ (Irwin R. Schyster) และ วีเค วอลสตรีต (V.K. Wallstreet) ในช่วงเวลาของอาชีพของเขา เคยได้แชมป์ NWA World Tag Team Championship, NWA World Television Championship และ WWF World Tag Team Championship ในปี 2024 ไมค์ได้รับการเสนอชื่อเข้าสู่หอเกียรติยศ WWE Hall of Fame ในฐานะแท็กทีม U.S. Express ร่วมกับ แบร์รี วินแดม
ออเธอส์ออฟเพน

ดิออเธอส์ออฟเพน (The Authors of Pain) เป็นทีมนักมวยปล้ำสังกัดWWE ประกอบด้วย Akam และ Rezar โดยมี Paul Ellering เป็นผู้จัดการทีม พวกเขาเป็นแชมป์รอว์แท็กทีม WWE, แชมป์แท็กทีม NXT และทีมผู้ชนะ Dusty Rhodes Tag Team Classic ปี 2016
เอ็มบีโอ

เอ็มบีโอ ทีน เอ็นเตอร์เทนเมนท์ หรือที่นิยมเรียกกันโดยทั่วไปว่า เอ็มบีโอ  เป็นค่ายเพลงสำหรับวัยรุ่นสัญชาติไทยในเครือบริษัท จีเอ็มเอ็ม แกรมมี่ จำกัด (มหาชน) ก่อตั้งขึ้นเมื่อวันที่ 1 ตุลาคม พ.ศ. 2558 ภายใต้การบริหารของคุณหทัย ศราวุฒิไพบูลย์ อดีตผู้บริหารและอดีตทีมงานจากค่ายกามิกาเซ่ 
เอ็มบีโอได้เปิดตัวต่อสาธารณชนเป็นครั้งแรก เมื่อวันที่ 20 ตุลาคม พ.ศ. 2558 ด้วยการเผยแพร่วีดีโอคลิปเปิดตัวสมาชิกรุ่นแรกจำนวน 11 คน ผ่านทางเว็บไซต์ยูทูบ ก่อนที่ในเดือนพฤศจิกายนปีเดียวกัน เอ็มบีโอได้ประกาศรับสมัครวัยรุ่นที่มีความสนใจเข้าเป็นสมาชิกในสังกัด ในชื่อโครงการว่า "MBO THE AUDITION หน้าใหม่ พร้อมเกิด" ซึ่งต่อมาก็มีการพัฒนาเป็นรายการ MBO The Idol Game หน้าใหม่..พร้อมเกิด เริ่มออกอากาศครั้งแรกเมื่อวันที่ 22 พฤษภาคม พ.ศ. 2559 ซึ่ง ชิษณุชา ตันติเมธ เป็นผู้ชนะในรายการครั้งนั้น คู่ขนานกัน เอ็มบีโอยังผลิตคลิปวีดีโอสั้นเนื้อหาขำขันภายใต้ชื่อ "คลิปฮาเฮ" และ "Like นิด Share หน่อย ไม่งั้นนอยด์" เผยแพร่ทางยูทูบอีกด้วย
หลังรายการดังกล่าวเสร็จสิ้นลง เอ็มบีโอได้ผลิตละครชุดขึ้นมาเป็นครั้งแรกในช่วงเดือนกันยายนปีเดียวกัน ในชื่อ เป็ดIdol ออกอากาศช่วงเย็นวันอาทิตย์ก่อนเคารพธงชาติ โดยก่อนหน้านั้นสมาชิกเอ็มบีโอเคยร่วมแสดงในละครชุด Love Rhythms ตอน "อยากจะร้องดังดัง" ซึ่งผลิตโดย จีเอ็มเอ็มบราโว มาแล้ว
การปกครองของบริษัทในอินเดีย

การปกครองของบริษัทในอินเดีย หรือบางครั้งเรียกว่า กัมปานีราช  หมายถึงการปกครองดินแดนในอนุทวีปอินเดียของบริษัทอินเดียตะวันออกของบริเตน ซึ่งเริ่มขึ้นตั้งแต่ปี 1757 ภายหลังกองทหารของบริษัทมีชัยชนะในยุทธการที่ปลาศีและได้ภาคเบงกอลมาครอบครอง และในปี 1765 บริษัทก็ได้รับสิทธิในการเก็บรายได้ในเบงกอลและพิหาร ต่อมาในปี 1773 บริษัทจัดตั้งกัลกัตตาเป็นเมืองหลวง ราชสำนักอังกฤษได้แต่งตั้งข้าหลวงต่างพระองค์คนแรก 
หลังได้เบงกอลและพิหารมาครอบครอง บริษัทก็ได้ส่งกองทหารไปเจรจาให้รัฐพื้นเมืองต่าง ๆ ยินยอมให้บริษัทเข้าไปทำผลประโยชน์ตามเงื่อนไขที่บริษัทต้องการ รัฐใดที่ยินยอมก็จะยังมีคงอำนาจในการปกครองตนเอง ถึงกระนั้น รัฐมากมายในอินเดียตัดสินใจต่อสู้กับบริษัทและต่างพ่ายแพ้ เจ้าผู้ครองรัฐถูกริบอำนาจ รัฐตกไปอยู่ภายใต้การปกครองของบริษัท บริษัทได้ยุติบทบาทในการปกครองอนุทวีปอินเดียไปภายหลังการก่อกบฎโดยชาวพื้นเมืองในปี 1857 ซึ่งนำมาสู่การตราพระราชบัญญัติรัฐบาลอินเดีย ค.ศ. 1858 ซึ่งรัฐบาลสหราชอาณาจักรได้เข้ามาปกครองอินเดียโดยตรงแทน
หวด ปั๊ก คัก

หวด ปั๊ก คัก  ภาพยนตร์แอคชั่นสัญชาติฮ่องกงในปี ค.ศ. 1986 เป็นผลงานการกำกับและนำแสดงโดย หลี่ เหลียนเจี๋ย ภาพยนตร์เรื่องนี้มีฉากหลังเป็นสังคมจีนหลังจากสงครามโลกครั้งที่ 2สิ้นสุดลง
เนื้อเรื่องย่อ.
หลี่ เหลียนเจี๋ย รับบทเป็นทหารรับจ้างไปรบในสงครามเมื่อสงครามเสร็จสิ้นก็สลัดคราบทหารมาเป็นคนธรรมดาทั่วไป แต่มันก็ไม่ง่ายเลยเมื่อเขาถูกพวกทหารต่างชาติข่มเหงจึงต้องกลับมาใช้ชีวิต ตาต่อตาฟันต่อฟัน กับพวกที่รังแกเขา
ไอ้หนุ่มหมัดเมา

ไอ้หนุ่มหมัดเมา (อังกฤษ:Drunken Master) เป็นภาพยนตร์ฮ่องกง แนวศิลปะการต่อสู้ของจีนหรือกังฟู จากปี ค.ศ. 1978 กำกับภาพยนตร์โดย หยวน หวูปิง นำแสดงโดย เฉินหลง รับบทเป็นหวง เฟยหง หยวน เสี่ยวเทียน รับบทเป็นยาจกซู
ภาพยนตร์มีภาคต่อคือ ไอ้หนุ่มหมัดเมา ภาค 2 ออกฉายเมื่อปี ค.ศ. 1994
เนื้อเรื่อง.
"หวง เฟยหง" ผู้ซึ่งต่อมาจะได้เป็นครูมวยชื่อดังแห่งเมืองฝอซาน มณฑลกวางตุ้ง นั้น ในวัยหนุ่มเขาเป็นคนขี้เล่น ซุกซนและเกเร ชอบก่อเรื่องให้ "หวง ฉีอิง" ครูมวยผู้เป็นพ่อได้รับความเดือดเนื้อร้อนใจอยู่เสมอ หวงฉีอิงต้องการจะลงโทษและดัดนิสัยลูกชายของตนเอง จึงคิดจะเชิญ "ยาจกซู" หนึ่งในสิบพยัคฆ์กวางตุ้ง มาช่วยสอนเพลงมวยแก่หวง เฟยหง
ยาจกซูนั้นมีชื่อเสียงในแง่ความเข้มงวดจริงจังกับลูกศิษย์อย่างหนักจนศิษย์ของตนกลายเป็นคนพิการมามากมาย หวง เฟยหง ซึ่งรู้ถึงกิตติศัพท์ดังกล่าวจึงหนีออกจากบ้านเพื่อที่จะได้รอดพ้นจากการฝึกฝนสุดโหดนั้น ด้วยความที่ไม่มีเงินติดตัวเลย เขาจึงหลอกกินอาหารจากเจ้าของร้านอาหารแห่งหนึ่งโดยไม่จ่ายเงินและพยายามหนีแต่ไม่สำเร็จ และเกิดทะเลาะวิวาทกับเจ้าของร้านขึ้น โชคดีที่มีผู้เฒ่าขี้เมาคนหนึ่งมาช่วยต่อสู้และพาหวง เฟยหง หนีออกมาจากร้านได้ เขาได้เปิดเผยตัวในเวลาต่อมาว่า เขาคือยาจกซู คนที่หวงเฟยหงจะต้องมาฝึกเพลงมวยตามคำสั่งของพ่อนั่นเอง
ยาจกซูฝึกฝนหวง เฟยหง อย่างเข้มงวดจนหวง เฟยหง ทนไม่ไหว ต้องหนีจากการฝึกสุดโหดของยาจกซู การหนีครั้งนี้ทำให้เขาได้พบกับนักฆ่าชื่อดัง "เยิ่น เถี่ยซิน" เจ้าของวิชา "เพลงเตะดับจิต" โดยบังเอิญ หวงเฟยหงท้าสู้กับเยิ่น เถี่ยซิน ประสบกับความพ่ายแพ้และถูกดูหมิ่นจากคู่ต่อสู้ เขาจึงตัดสินใจกลับไปฝึกฝนตนเองกับยาจกซูอีกครั้งและได้รับการถ่ายทอดเพลงมวยหมัดเมาซึ่งเป็นเคล็ดวิชาลับของยาจกซูในที่สุด เพลงมวยหมัดเมานั้นมี 8 กระบวนท่า แต่ละกระบวนท่าตั้งชื่อตามเทพโป๊ยเซียนทั้งแปด หวง เฟยหง เรียนเพลงมวยสำเร็จเพียง 7 กระบวนท่า ยกเว้นกระบวนท่าสุดท้าย ซึ่งเป็นท่าของเทพธิดา "เหอเซียนโกว" เพราะเขามองว่ากระบวนท่านั้นเป็นลีลาของผู้หญิง จึงรู้สึกอายที่จะฝึก
ขณะเดียวกัน เยิ่น เถี่ยซินได้รับการว่าจ้างจาก "หลี่ หมิงโห" ผู้มีอิทธิพลในท้องถิ่นให้มาฆ่าหวง ฉีอิง เพราะเขาขัดขวางไม่ให้หลี่ หมิงโห กว้านซื้อที่ดินจากชาวบ้านไปทำเหมืองถ่านหิน หวง ฉีอิงต่อสู้กับเยิ่น เถี่ยซิน จนตนเองพ่ายแพ้ได้รับบาดเจ็บ ขณะที่จะถูกเยิ่น เถี่ยซินสังหาร หวง เฟยหง และยาจกซูก็ได้เข้ามาช่วยหวง ฉีอิงไว้ทันเวลา เขาได้เข้าต่อสู้กับเยิ่น เถี่ยซิน แทนผู้เป็นพ่อ โดยที่ยาจกซูให้คำมั่นแก่คู่ต่อสู้ว่าจะไม่เข้ามาช่วยหวง เฟยหง เพราะเชื่อมั่นว่าหวง เฟยหง จะต้องเป็นฝ่ายชนะแน่นอน
หวง เฟยหงใช้วิชาหมัดเมาที่ร่ำเรียนมาเล่นงานคู่ต่อสู้ แต่เพราะเยิ่น เถี่ยซิน มีวิทยายุทธซึ่งเป็นเลิศในด้านความเร็ว ประกอบกับหวง เฟยหง ไม่ได้ฝึกฝนเพลงมวยหมัดเมากระบวนท่าสุดท้าย เขาจึงพลาดท่าถูกเยิ่น เถี่ยซิน โต้กลับจนเกือบพ่ายแพ้ ยาจกซูจึงบอกให้หวง เฟยหง สร้างกระบวนท่าสุดท้ายขึ้นมาเองโดยใช้ทุกอย่างที่ร่ำเรียนมาประยุกต์ตามสถานการณ์ หวง เฟยหง ทำตามและได้ค้นพบกับเพลงมวยหมัดเมากระบวนท่าที่แปดในแบบของตนเอง จึงสามารถเอาชนะและสังหารเยิ่น เถี่ยซิน ได้ในที่สุด
ไอ้หนุ่มหมัดเมา ภาค 2

ไอ้หนุ่มหมัดเมา ภาค 2  เป็นภาพยนตร์แนวศิลปะการต่อสู้ของจีนหรือกังฟู ที่ออกฉายในฮ่องกง ปี ค.ศ. 1994 ภาพยนตร์เรื่องนี้เป็นภาคต่อจากภาพยนตร์เรื่อง ไอ้หนุ่มหมัดเมา ภาพยนตร์เรื่องนี้เป็นการรีบูตเรื่องราวขึ้นมาใหม่ โดยมี เฉินหลง รับบทเป็นหวงเฟยหงเช่นเดียวกับภาคแรก
เนื้อเรื่องย่อ.
ภาพยนตร์เรื่องนี้เป็นการรีบูตเรื่องราวขึ้นมาใหม่ เนื้อเรื่องจึงจะกล่าวย้อนไปถึง หวงเฟยหง ซึ่งเป็นลูกชายอาจารย์หวงที่เป็นเจ้าของร้านขายยาเป่าจือหลินที่มีชื่อเสียงโด่งดังในประเทศจีน ได้ฝึกวิชาหมัดเมาที่เลื่องลือ และได้ประลองวิชากังฟูกับชาวต่างชาติจนสามารถสยบศิลปะการต่อสู้ของชาวต่างชาติได้
เทศมณฑลโกมาโรม-แอ็สแตร์โกม

โกมาโรม-แอ็สแตร์โกม  เป็นเทศมณฑลทางตอนเหนือของประเทศฮังการี มีเนื้อที่ 2,264.52 ตารางกิโลเมตร ในปี ค.ศ. 2011 มีประชากร 304,568 คน
เทศมณฑลมีพรมแดนติดกับประเทศสโลวาเกียทางตอนเหนือ และมีอาณาเขตติดกับเทศมณฑลเยอร์-โมโชน-โชโปรน เทศมณฑลแว็สเปรม เทศมณฑลแฟเยร์ และเทศมณฑลแป็ชต์ ศูนย์กลางของเทศมณฑลอยู่ที่เมืองตอตอบาญอ
ยูเอ็มที สเตเดียม

ยูเอ็มที สเตเดียม  เป็น สนามฟุตบอล ที่ตั้งอยู่ภายใน มหาวิทยาลัยการจัดการและเทคโนโลยีอีสเทิร์น อำเภอเมือง จังหวัดอุบลราชธานี และเป็นสนามเหย้าของอีสเทิร์น เอฟซี ใน ไทยลีก 3 เป็นสนามฟุตบอลไม่มีลู่วิ่งที่ถือว่าทันสมัยที่สุดในจังหวัดอุบลราชธานี มีความจุ 6,000 ที่นั่ง สนามฟุตบอลแห่งนี้ได้ถูกสร้างขึ้นเมื่อปี พ.ศ. 2558 ภายใน มหาวิทยาลัยการจัดการและเทคโนโลยีอีสเทิร์น มีเนื้อที่ 12 ไร่ และมีความจุ 6,000 ที่นั่ง โดยสามารถขยายเป็น 10,000 ที่นั่งได้ในอนาคต ใช้งานเป็นสนามเหย้าของ อุบล ยูไนเต็ด หลังจากก่อสร้างเสร็จได้ทำการเปิดใช้งานเป็นครั้งแรกเมื่อวันที่ 4 กุมภาพันธ์ พ.ศ. 2560 ในการแข่งขันฟุตบอลนัดกระชับมิตรระหว่างอุบล ยูเอ็มที ยูไนเต็ด และ หนองบัว พิชญ โดยการแข่งขันนัดดังกล่าว อุบล ยูเอ็มที เป็นฝ่ายเอาชนะไปได้ 1–0 จากลูกโหม่งของ ตีอากู ชูลาปา (ตีอากู โอลีเวย์รา จี โซซา) กองหน้าชาวบราซิล ทำให้เขาถูกบันทึกว่าเป็นผู้เล่นคนแรกที่ทำประตูได้ที่สนามแห่งนี้
อะโลอิน

อะโลอิน  หรือ บาร์บาโลอิน (barbaloin) เป็นสารประกอบที่มีสูตรเคมีคือ C21H22O9 มีสีเหลืองน้ำตาล รสขม พบทั่วไปในยางว่านหางจระเข้ เมื่อแห้งใช้เป็นสารรสขม อะโลอินที่สกัดจากธรรมชาติจะเป็นการผสมของ 2 ไดอาสเตอริโอเมอร์ คือ อะโลอินเอ (บาร์บาโลอิน) และอะโลอินบี (ไอโซบาร์บาโลอิน) มักเตรียมได้จากการสกัดยางว่านหางจระเข้แล้วทำให้แห้งในรูปแบบเม็ดหรือของเหลว
อะโลอินช่วยเพิ่มการบีบตัวของลำไส้ และป้องกันการดูดน้ำกลับจากอุจจาระ แต่หากใช้มากเกินอาจทำให้ปวดท้องและท้องเสีย ด้วยเหตุนี้ในปี ค.ศ. 2002 สำนักงานอาหารและยาสหรัฐ (FDA) ประกาศให้ยาระบายว่านหางจระเข้ไม่สามารถ "ยอมรับโดยทั่วไปว่าปลอดภัย" (Generally recognized as safe) และผลิตภัณฑ์ที่มีสารอะโลอินไม่สามารถวางขายบนเคาน์เตอร์ได้ เพราะอาจเป็นสารก่อมะเร็ง อย่างไรก็ตาม การใช้สารอะโลอินในการรักษาโรคมีมาตั้งแต่สมัยโบราณ
โรงเรียนเมืองพัทยา 11 (มัธยมสาธิตพัทยา)

โรงเรียนเมืองพัทยา ๑๑ (มัธยมสาธิตพัทยา) - Pattaya City 11 School (Mattayomsatitpattaya) เป็นโรงเรียนในสังกัดเมืองพัทยา และเปิดทำการเรียนการสอนครั้งแรก ปี 2551 เปิดสอนในระดับชั้นมัธยมศึกษาปีที่ 1–ชั้นมัธยมศึกษาปีที่ 6 
ประวัติโรงเรียน.
โรงเรียนเมืองพัทยา 11 (มัธยมสาธิตพัทยา) ก่อสร้างเมื่อวันที่ 30 กันยายน พ.ศ. 2551 โดยเมืองพัทยา เปิดทำการเรียนการครั้งแรกปี 2551 โรงเรียนเปิดสอนในระดับชั้นมัธยมศึกษาตอนต้นและตอนปลาย (แบบสหศึกษา) <br>โรงเรียนเมืองพัทยา 11 (มัธยมสาธิตพัทยา) ได้รับมติจากการประชุมสภาสมัยสามัญที่สองครั้งที่ 1/2551 ลงวันที่ 5 สิงหาคม 2551 มีมติให้สำนักการศึกษาเมืองพัทยาก่อสร้างสถานศึกษาแห่งใหม่ขึ้นในวันที่ 30 กันยายน 2551 โดยดำเนินการดังนี้ 
จำนวน 2 หลัง 24 ห้องเรียน งบประมาณจำนวน 17,342,000 บาท 
ปัจจุบันโรงเรียนเมืองพัทยา 11 (มัธยมสาธิตพัทยา) มีอาคารเรียน 5 หลัง อาคารอเนกประสงค์ 1 หลัง หอพระพุทธรูป 1 หลัง อาคารประชาสัมพันธ์ 1 หลัง ส้วม 3 หลัง และสระว่ายน้ำ เปิดสอนตั้งแต่ระดับมัธยมศึกษาปีที่ 1 ถึง ระดับมัธยมศึกษาปีที่ 6
ปรัชญาดุษฎีบัณฑิต

ปรัชญาดุษฎีบัณฑิต (, อักษรย่อ ปร.ด., PhD, Ph.D. หรือ DPhil) คือปริญญาทางวิชาการสูงสุดที่ได้รับจากมหาวิทยาลัยในหลายประเทศ การได้รับปรัชญาดุษฎีบัณฑิตมาจากหลักสูตรที่มีความกว้างขวางของสาขาทางวิชาการ การได้มาซึ่งปรัชญาดุษฎีบัณฑิตมักจะเป็นที่ต้องการสำหรับอาชีพอาจารย์มหาวิทยาลัย นักวิจัย หรือนักวิทยาศาสตร์ในสาขาต่าง ๆ บุคคลที่ได้รับปริญญาปรัชญาดุษฎีบัณฑิตอาจใช้คำนำหน้าว่า"ดอกเตอร์" ("Doctor") หรือนิยมเรียกสั้น ๆ ว่า "ดร." ("Dr") ในทางกฎหมายได้ หรือในประเทศที่ไม่ใช้ภาษาอังกฤษอาจใช้คำที่แตกต่างกันเช่น "Dr. phil." ในชื่อของพวกเขา และอาจใช้เป็นคำนำหลังชื่อเช่น "Ph.D.", "PhD" ขึ้นอยู่กับสถาบันที่ได้รับ
ข้อกำหนดในการได้รับปริญญาดุษฎีบัณฑิตมีความแตกต่างกันไปตามแต่ละประเทศ สถาบัน และช่วงสมัย ตั้งแต่ปริญญาการวิจัยในระดับเริ่มต้นจนถึงปริญญาเอกขั้นสูง ในระหว่างการเรียนนักศึกษาจะถูกเรียกว่า "นักศึกษาปริญญาเอก" ("doctoral student" หรือ "PhD student") นักศึกษาที่จบการเรียนการสอน การสอบประมวลความรู้และอยู่ในระหว่างการทำวิทยานิพนธ์หรือดุษฎีนิพนธ์ของตนบางครั้งจะถูกเรียกว่า "ผู้มีสิทธิได้รับปริญญาเอก" ("doctoral candidate" หรือ "PhD candidate") (ดู) นักศึกษาที่สำเร็จการศึกษาในระดับนี้อาจได้รับปริญญา ในสถาบันบางแห่ง
ผู้มีสิทธิได้รับปริญญาเอกจะต้องเสนอโครงการ วิทยานิพนธ์ หรือดุษฎีนิพนธ์ซึ่งประกอบด้วยเนื้อหาที่เป็นจุดเริ่มต้นของการวิจัยทางวิชาการซึ่งเป็นหลักวิชาการที่มีคุณค่าต่อการเผยแพร่ในวารสารที่พิชญพิจารณ์แล้ว ในหลายประเทศผู้มีสิทธิจะต้องสอบป้องกัน วิทยานิพนธ์นี้ก่อนที่จัดสรรผู้เชี่ยวชาญที่เป็นคณะกรรมการสอบที่ได้รับการแต่งตั้งจากมหาวิทยาลัย ในบางครั้งมหาวิทยาลัยจะมอบปริญญาเอกประเภทอื่น ๆ นอกเหนือจากปรัชญาดุษฎีบัณฑิต เช่น วิศวกรรมศาสตรดุษฎีบัณฑิต (วศ.ด.) สำหรับวิศวกร และศึกษาศาสตรดุษฎีบัณฑิต (ศษ.ด.) สำหรับผู้เชี่ยวชาญด้านการศึกษา ในปี 2005 สมาคมมหาวิทยาลัยยุโรปได้กำหนด"หลักซาลซ์บูร์ก" ("Salzburg Principles") ถึงหลักพื้นฐานสิบประการสำหรับปริญญาขั้นที่สาม (ปริญญาเอก) ภายใต้กระบวนการโบโลญญา ตามมาด้วย "หลักฟลอเรนซ์" ("Florence Principles") ในปี 2016 ประกอบด้วยหลักพื้นฐานเจ็ดประการสำหรับปริญญาเอกในสาขาศิลปะที่กำหนดโดยสันนิบาตแห่งสถาบันศิลปะยุโรป ซึ่งได้รับการรับรองโดยสมาคมโรงเรียนสอนศิลปะยุโรป สมาคมโรงเรียนภาพยนตร์และโทรทัศน์นานาชาติ สมาคมมหาวิทยาลัยและวิทยาลัยศิลปะ การออกแบบ และสื่อนานาชาติ และสมาคมเพื่อการวิจัยศิลปะ
ในบริบทของปรัชญาดุษฎีบัณฑิตและชื่อปริญญาอื่น ๆ ที่คล้ายกัน คำว่า "ปรัชญา" ไม่ได้หมายถึงสาขาหรือแขนงทางวิชาการของปรัชญาเพียงอย่างเดียว แต่ถูกนำมาใช้ในความหมายที่กว้างขึ้นตามความหมายดั้งเดิมในภาษากรีก คือ "ความรักในปัญญา" (love of wisdom) ซึ่งหมายถึงความใฝ่รู้ ส่วนใหญ่ในยุโรปทุกสาขา (ประวัติศาสตร์ ปรัชญา สังคมศาสตร์ คณิตศาสตร์ และปรัชญาธรรมชาติหรือวิทยาศาสตร์ธรรมชาติ) รวมถึงเทววิทยา นิติศาสตร์ และแพทยศาสตร์ (ทั้งหลักสูตรวิชาชีพ อาชีวศึกษา และเทคนิค) เป็นที่รู้ตามธรรมเนียมว่าคือปรัชญา ในเยอรมนี และที่อื่น ๆ ในยุโรป คณะพื้นฐานทางศิลปศาสตร์เป็นที่รู้จักกันว่า "คณะปรัชญา"
รายชื่อภาพยนตร์โปเกมอน

รายชื่อภาพยนตร์โปเกมอน หรือ โปเกมอน เดอะมูฟวี่ เป็นภาพยนตร์ตอนพิเศษของภาพยนตร์การ์ตูนเรื่อง โปเกมอน (อนิเมะ) โดยภาพยนตร์ชุดนี้จะออกฉายในโรงภาพยนตร์ในประเทศญี่ปุ่น ในปัจจุบันมีทั้งหมด 23 ภาคในประเทศญี่ปุ่น ซึ่งฉายไปแล้ว 23 ภาค และทางไรท์บียอนด์ ทรู คอร์ปอเรชั่นและทรูวิชันส์ ซึ่งเป็นผู้ถือลิขสิทธิ์นำมาจำหน่าย 20 ภาค และเน็ตฟลิกซ์นำมาจำหน่าย 2 ภาค (ไม่รวมภาคแรก)
เรื่องสั้นพิคาชู.
เป็นเรื่องสั้นช่วงหลังจากที่ฉายภาพยนตร์จบแล้ว
พระราชวุฒาจารย์ (สวัสดิ์ ขนฺติวิริโย)

"พระราชวุฒาจารย์" (สวัสดิ์ ขันติวิริโย) หรือ "เจ้าคุณอุดร" เป็นพระภิกษุฝ่ายวิปัสสนาธุระ สังกัดคณะสงฆ์ธรรมยุติกนิกาย อดีตที่ปรึกษาเจ้าคณะจังหวัดอุดรธานี (ธรรมยุต) อดีตผู้ช่วยเจ้าอาวาสวัดโพธิสมภรณ์ (พระอารามหลวง) ต.หมากแข้ง อ.เมือง จ.อุดรธานี มีนามเดิม สวัสดิ์ วุฒิเสน เกิดเมื่อ วันที่ 19 พ.ย. 2466 บ้านเลขที่ 5 ม.5 ต.หมูม่น อ.เมือง จ.อุดรธานี ต่อมาอุปสมบท ณ วัดโพธิสมภรณ์ (พระอารามหลวง) เมื่อวันที่ 15 ก.ค. 2486 โดยมี พระธรรมเจดีย์ (จูม พันธุโล) เป็นพระอุปัชฌาย์ พระอาจารย์อุ่น ธัมมธโร เป็นพระอนุสาวนาจารย์ และ พระครูประสาทคณานุกิจ เป็นพระกรรมวาจาจารย์ และจำพรรษาอยู่ที่วัดโพธิสมภรณ์มา โดยตลอด มุ่งมั่นศึกษาพระปริยัติธรรม พ.ศ.2486 สอบได้นักธรรมชั้นตรี-โท พ.ศ.2509-2517 เป็นพระธรรมทูตสายที่ 5 นอกจากนี้ยังเป็น กรรมการสร้างศาลาการเปรียญ บูรณะพระอุโบสถ และเป็นกรรมการการก่อสร้างพระบรมธาตุธรรมเจดีย์ วัดโพธิสมภรณ์ ต.หมากแข้ง อ.เมืองอุดรธานี 
"เจ้าคุณอุดร" ได้รับการยกย่องว่า "เป็นพระเถร ที่เป็นรัตตัญญูที่สุด ในวัดโพธิสมภรณ์" (ผู้รู้จักวันคืนที่ผ่านมายาวนาน) เพราะจำวัดอยู่วัดโพธิสมภรณ์ มาตั้งแต่เป็นสามเณร พ.ศ.2485 จนมรณภาพ พ.ศ.2557 รวมมากกว่า 72 ปี โดยได้ติดตามพระธรรมเจดีย์ (จูม พันธุโล) อดีตเจ้าอาวาส จนกระทั่งท่านมรณภาพ ซึ่งพระธรรมเจดีย์ (จูม พันธุโล) ได้ชื่นชมว่า "เรียบร้อย ขยันทำงาน เรียกง่าย ทำงานดี เป็นพระไม่นิ่งดูดาย การงานรับมอบหมายสำเร็จลุล่วง" พระธรรมวิสุทธิมงคล (บัว ญาณสมฺปนฺโน) ได้กล่าวยกย่อง "พระราชวุฒาจารย์" (สวัสดิ์ ขันติวิริโย) หรือ "เจ้าคุณอุดร" ว่า"ท่านเป็นคนใจดี เรียกว่าเลิศทางไม่ดุ ไม่เคยดุใคร ดุคนไม่เป็น"
"พระราชวุฒาจารย์" (สวัสดิ์ ขันติวิริโย) หรือ "เจ้าคุณอุดร" ได้ละสังขารเมื่อวันที่ 7 พ.ค.ที่ 2557 เวลา 19.37 น. ที่โรงพยาบาลศรีนครินทร์ จ.ขอนแก่น หลังจากที่เข้ารับการรักษาอาการอาพาธ สิริอายุ 91 ปี 72 พรรษา
วอลเลย์บอลชายไทยแลนด์ลีก 2013-14

วอลเลย์บอลชายไทยแลนด์ลีก 2013-14 หรือ วอลเลย์บอลชายไทยแลนด์ลีก 2557 โดยครั้งนี้จัดขึ้นเป็นครั้งที่ 9 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม โดยกำหนดเริ่มเปิดฤดูกาลทำการแข่งขันพร้อมกันในวันที่ 25 ธันวาคม พ.ศ. 2556
โดยสโมสรที่สามารถคว้าแชมป์ได้ คือสโมสรวอลเลย์บอลนครราชสีมา และเป็นสมัยที่ 3 ติดต่อกัน
รางวัล.
<templatestyles src="Col-begin/styles.css"/>
สโมสรฟุตบอลสุไหงปาดี

สโมสรฟุตบอล ฉะเชิงเทรา ซิตี้ เป็นสโมสรฟุตบอลไทยที่ตั้งอยู่ใน อำเภอบางน้ำเปรี้ยว จังหวัดฉะเชิงเทรา ประเทศไทย สโมสรเข้าร่วม ไทยแลนด์ อเมเจอร์ลีก ฤดูกาล 2565 – โซนภาคตะวันออก
ประวัติ.
สโมสรฟุตบอลสุไหงปาดี ก่อตั้งขึ้นในปี พ.ศ. 2559 ที่ตำบลปะลุรู อำเภอสุไหงปาดี จังหวัดนราธิวาส โดยมีมัสรูดิง ฮามิ กำนันตำบลปะลุรู เป็นประธานสโมสร และส่งทีมเข้าร่วมการแข่งขันในรายการของสมาคมฟุตบอลแห่งประเทศไทยเป็นครั้งแรก ในการแข่งขันฟุตบอลดิวิชัน 3 ฤดูกาล 2559 กลุ่มภาคใต้ โดยการรับช่วงสิทธิในการลงแข่งขันมาจาก "ทีมฟุตบอลโรงเรียนรัตนโกสินทร์ 9" 
ดิวิชั่น 3.
สโมสรลงแข่งขันอย่างเป็นทางการนัดแรก เมื่อวันที่ 23 ธันวาคม พ.ศ. 2559 ในการแข่งขันฟุตบอลดิวิชั่น 3 นัดที่เสมอกับกับ "สโมสรฟุตบอลนิวบอล สตูล" 0–0 ที่สนามฟุตบอลเทศบาลตำบลเวียงสระ จังหวัดสุราษฎร์ธานี 
ต่อมาสโมสรยิงประตูในการแข่งขันได้เป็นครั้งแรกในนัดที่เสมอกับ "สโมสรฟุตบอลสุราษฎร์ธานี ยูไนเต็ด" 1–1 โดย ฮาฟีซี สาและ เป็นคนยิงประตูแรกให้กับสโมสร และสโมสรสามารถผ่านเข้าไปถึงรอบชิงชนะเลิศได้สำเร็จ
ในการแข่งขันรอบชิงชนะเลิศ เพื่อหาทีมที่จะได้เลื่อนชั้นขึ้นไปแข่งขันในระดับไทยลีก 4 เมื่อวันที่ 29 ธันวาคม พ.ศ. 2559 สุไหงปาดี เอฟซี เสมอกับ สุราษฎร์ธานี ยูไนเต็ด 1–1 และแพ้ในการดวลจุดโทษ ทำให้ได้เพียงตำแหน่งรองชนะเลิศในการแข่งขันดิวิชั่น 3 กลุ่มภาคใต้
ไทยลีก 4.
หลังจากการแข่งขันในฤดูกาล 2559 เสร็จสิ้น สโมสรฟุตบอลสุราษฎร์ธานี ยูไนเต็ด ที่ชนะเลิศในดิวิชั่น 3 กลุ่มภาคใต้ และได้สิทธิเลื่อนชั้นขึ้นไปแข่งในไทยลีก 4 ประสบปัญหาในเรื่องของสนามแข่งขันที่จะใช้เป็นสนามเหย้า จึงทำให้สโมสรฟุตบอลสุไหงปาดี ที่ได้ตำแหน่งรองชนะเลิศ ได้สิทธิในการแข่งขันไปแทนโดยได้รับความยินยอมจากสุราษฎร์ ยูไนเต็ด
โดยสโมสรลงแข่งขันในลีกอาชีพเป็นนัดแรกเมื่อวันที่ 19 กุมภาพันธ์ พ.ศ. 2560 ในนัดที่แพ้สโมสรฟุตบอลภูเก็ต 0–5 ที่สนามกีฬามหาราช จังหวัดนราธิวาส
 "ณ วันที่ 25 สิงหาคม 2561"
เหตุผลของพ่อ

เหตุผลของพ่อ เป็นบทเพลงเฉลิมพระเกียรติเพลงสุดท้ายในรัชสมัยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องจากเผยแพร่ก่อนการสวรรคตของพระองค์เพียง 2 วัน คือในวันที่ 11 ตุลาคม พ.ศ. 2559 โดยแต่เดิมนั้นเพลงนี้ บริษัท จีเอ็มเอ็ม แกรมมี่ จำกัด (มหาชน) จัดทำขึ้นเพื่อแสดงออกถึงความจงรักภักดีต่อพระองค์เนื่องในโอกาสงานฉลองสิริราชสมบัติครบ 70 ปี ขับร้องโดย ธงไชย แมคอินไตย์ ศิลปินแห่งชาติ สาขาศิลปะการแสดง (ดนตรีไทยสากล-ขับร้อง) ประจำปี พ.ศ. 2565 แต่งคำร้องและทำนองโดย กมลศักดิ์ สุนทานนท์ และ ปิติ ลิ้มเจริญ เรียบเรียงโดย เจษฎา สุขทรามร และ ธิติวัฒน์ รองทอง โดยเนื้อหาของบทเพลงกล่าวถึงการทรงงานของในหลวงตลอด 70 ปี ที่ทรงงานอย่างหนัก และทรงเหน็ดเหนื่อยเพื่อประชาชนทุกคน
การเผยแพร่บทเพลง.
มิวสิกวิดีโอเพลงเหตุผลของพ่อถูกเผยแพร่เมื่อวันที่ 11 ตุลาคม พ.ศ. 2559 เวลา 20:00 น. ซึ่งบทเพลงดังกล่าวมีผู้แบ่งปันในสื่อสังคมอย่างกว้างขวางในวันที่ 12 ตุลาคม เพื่อให้ประชาชนร่วมกันส่งคำภาวนาไปถึงในหลวงรัชกาลที่ 9 ให้ทรงหายจากพระอาการประชวร อย่างไรก็ตาม หลังจากนั้นพระองค์เสด็จสวรรคตในวันที่ 13 ตุลาคม หรือภายหลังเผยแพร่เพลงนี้เพียง 2 วัน เพลงนี้จึงถือเป็น "เพลงเฉลิมพระเกียรติเพลงสุดท้ายก่อนการสวรรคต"
ไอ้หนุ่มหมัดเมา 3

ไอ้หนุ่มหมัดเมา 3  เป็นภาพยนตร์แนวศิลปะการต่อสู้ที่ออกฉายในฮ่องกง ปี ค.ศ. 1994 นำแสดงโดย หลิว เต๋อหัว หลี่ เจียซิน ภาพยนตร์เรื่องนี้ไม่นับว่าเป็นภาคต่อจากภาพยนตร์เรื่องไอ้หนุ่มหมัดเมา ของเฉินหลงแต่อย่างใด
เนื้อเรื่องย่อ.
หยางจินได้ลักพาตัวเสิ่นอี้ ว่าที่เจ้าสาวของหยวนซื่นไข่มา เขาถูกตามล่าจนต้องหนีไปที่ป่าจือหลิน และได้รับความช่วยเหลือจากหวงฉีอิง หย่างจินจึงฝากให้หวงฉีอิงช่วยพาเสิ่นอี้ไปส่งให้เขาภายหลัง แต่เพื่อความปลอดภัย หวงฉีอิงจึงมอบหมายให้ลูกชายหวงเฟยหงไปแทน ทั้งคู่หนีการตามล่าจนไปถึงโรงเหล้าของลุงเหยิน หวงเฟยหงได้รับการสอนหมัดเมาจากลุงเหยิน ในขณะที่เสิ่นอี้ทำให้แหวนหยกวงสำคัญแตก แม่ทัพหลี่ตามมาถึงโรงเหล้า ในขณะที่คับขัน เสิ่นอี้ยอมเสี่ยงตายออกมาช่วยทุกคนทำให้เฟยหงซาบซึ้งมาก และตกลงใจจะไปช่วยเสิ่นอี้ออกมา
นริลญา กุลมงคลเพชร

นริลญา กุลมงคลเพชร (เกิด 26 มีนาคม พ.ศ. 2543) ชื่อเล่น ญดา เป็นนักแสดง นักร้อง และพิธีกรชาวไทย สังกัดช่อง 3 เอชดี มีผลงานสร้างชื่อจากภาพยนตร์เรื่อง "ร่างทรง" ละครซีรีส์ชุด "ดวงใจเทวพรหม ตอน ขวัญฤทัย" และซีรีส์เรื่อง "สืบสันดาน"
ประวัติ.
นริลญา กุลมงคลเพชร เดิมมีชื่อว่า ณัฐธิดา ตรีชัยยะ (เบนซ์) แต่ภายหลังได้เปลี่ยนชื่อนามสกุล เพราะถือเคล็ดเรื่องสุขภาพ และช่วยส่งเสริมเรื่องงาน เกิดเมื่อวันที่ 26 มีนาคม พ.ศ. 2543 เป็นบุตรสาวคนเล็ก มีพี่ชาย 1 คน มีภูมิลำเนาอยู่ที่จังหวัดสุพรรณบุรี ก่อนที่จะย้ายไปอาศัยอยู่ที่จังหวัดอุทัยธานี เธอศึกษาระดับชั้นมัธยมศึกษาตอนต้นที่โรงเรียนกาญจนาภิเษกวิทยาลัย อุทัยธานี ต่อมา เธอสำเร็จการศึกษาระดับ ปวช. จาก วิทยาลัยเทคโนโลยีสยามบริหารธุรกิจ (SBAC) และสำเร็จการศึกษาระดับปริญญาตรีจาก วิทยาลัยนิเทศศาสตร์ มหาวิทยาลัยรังสิต (สาขาวิชาการสื่อสารการตลาดดิจิทัลและแบรนด์ดิ้ง) เกียรตินิยมอันดับ 1 ด้านชีวิตส่วนตัวในปี พ.ศ. 2568 นริลญาได้ออกมาเปิดเผยว่าเป็นหญิงรักร่วมเพศ
เธอเริ่มเข้าสู่วงการบันเทิงจากการถ่ายแบบโฆษณาขณะที่เธอมีอายุเพียง 15 ปี และเริ่มเป็นที่รู้จักจาก "เลิฟซิคเดอะซีรีส์ รักวุ่น วัยรุ่นแสบ" ซีซัน 2 จากนั้นมีผลงานมิวสิกวิดีโอ โฆษณา ละคร พิธีกร และเพลง โดยเป็นส่วนหนึ่งของสมาชิกวงเจลาโต้ (Gelato) ของโมโนมิวสิก รุ่นแรก จากนั้น ญดา รับบทเป็น “มิ้ง“ ในภาพยนตร์เรื่อง "ร่างทรง" เป็นภาพยนตร์ร่วมทุนไทย-เกาหลี กำกับโดย บรรจง ปิสัญธนะกูล จากค่าย จีดีเอช กับโชว์บอกซ์ของประเทศเกาหลีใต้ และบริษัทนอร์เทิร์นครอส เพื่อรับบทบาทในภาพยนตร์เรื่องนี้ เธอได้เพิ่มน้ำหนัก 4 กิโลกรัมก่อนจะต้องลดน้ำหนักลงอีก 10 กิโลกรัม โดยมีนักโภชนาการคอยดูแลเรื่องอาหาร ซึ่งภาพยนตร์เรื่องนี้ก็ได้สร้างชื่อเสียงให้นริลญาเป็นอย่างมาก 
ต่อมาในปี พ.ศ. 2565 นริลญาได้เซ็นสัญญาเข้ามาเป็นนักแสดงนิวเจน ช่อง 3 เอชดี เปิดตัวละครเรื่องแรกในบทบาทนางเอกในซีรีส์ชุด "ดวงใจเทวพรหม ตอน ขวัญฤทัย" ซึ่งเป็นภาคต่อของซีรีส์ "สุภาพบุรุษจุฑาเทพ ตอน คุณชายพุฒิภัทร" ซึ่งละครเรื่องนี้ก็สร้างชื่อเสียงให้กับเธอเพิ่มมากขึ้น รวมถึงมีกระแสที่เรียกว่า "คู่จิ้น" กับพระเอกของเรื่องอย่าง ปณิธาน บุตรแก้ว อีกด้วย นอกจากนี้เธอได้รับบทเป็นนางเอกในละครเรื่อง "กรงดอกสร้อย" และได้ร่วมงานกับ Workpoint เป็นนางเอกละคร "ผู้ใหญ่ลี ศรีบานเย็น" ในปีเดียวกันนั้น ญดาได้รับบทเด่นในซีรีส์ "สืบสันดาน" ร่วมกับ ธีรพงศ์ เหลียวรักวงศ์, ชาตโยดม หิรัณยัษฐิติ, นุสบา ปุณณกันต์ และคลาวเดีย จักรพันธุ์ ในช่วงปลายปี 2567 เธอยังมีผลงานเพลง “น้ำมันพราย” ร้องคู่กับ ศรัณยู วินัยพานิช
ผลงาน.
โฆษณา.
พรีเซนเตอร์
ไดโด

ไดโด  เป็น ศักราชของญี่ปุ่น หลังจากปี เอ็นเรียกุ และก่อนปี โคนิง ช่วงเวลานี้กินเวลาตั้งแต่พฤษภาคม ปี ค.ศ. 806 ถึงกันยายน ปี ค.ศ. 810 จักรพรรดิผู้ครองราชย์คือ จักรพรรดิเฮเซ (平城天皇) และ จักรพรรดิซางะ (嵯峨天皇)
แล็ก

ในเกมออนไลน์ แล็ก  คือ ความล่าช้าที่เห็นได้ชัดระหว่างการเครื่องไหวของผู้เล่นและการตอบสนองของเซิร์ฟเวอร์ในวิดีโอเกม ถึงแม้ว่าแล็กอาจจะมีสาเหตุมาจากความล่าช้าที่สูง มันอาจจะเกิดขึ้นเนื่องมาจากพลังงานประมวลผลไม่เพียงพอทั้งในเซิร์ฟเวอร์ (ที่อาจประมวลผลเหตุการณ์ตามเวลา) หรือในไคลเอนต์ (Client) (หน้าจอแล็ก) หน้าจอแล็ก (Screen-lag) ก็สามารถเกิดขึ้นในเกมผู้เล่นคนเดียวได้เช่นกัน
พระเจ้าอู๋ฟูไช

พระเจ้าอู๋ฟูไช  กษัตริย์องค์สุดท้ายแห่ง แคว้นอู๋ ครองสิริราชสมบัติระหว่าง 495 ปีก่อนคริสตกาล — 473 ปีก่อนคริสตกาลโดยการสวรรคตของพระองค์เป็นการสิ้นสุด ยุควสันตสารท
ประเทศปากีสถานในเครือจักรภพ

ประเทศปากีสถาน (อูรดู: مملکتِ پاکستان) ระหว่างปี ค.ศ. 1947–1956 หรือเรียกอย่างเข้าใจว่า ประเทศปากีสถานในเครือจักรภพ  เป็นประเทศในเครือจักรภพในทวีปเอเชียใต้ จัดตั้งขึ้นในปี ค.ศ. 1947 เมื่อรัฐสภาอังกฤษได้ตราพระราชบัญญัติอิสรภาพของอินเดีย ค.ศ. 1947 ขึ้น ซึ่งตามพระราชบัญญัติดังกล่าวได้แบ่งจักรวรรดิอินเดียออกเป็นสองประเทศเอกราชคือ "อินเดีย" และ "ปากีสถาน" โดยทั้งสองประเทศต่างมีเอกราชเป็นของตนเองโดยยอมรับกษัตริย์อังกฤษเป็นพระเจ้าแผ่นดิน
ประเทศปากีสถานในเครือจักรภพกินพื้นที่ในส่วนที่เป็นประเทศปากีสถานและประเทศบังกลาเทศในปัจจุบัน โดยส่วนที่เป็นประเทศปากีสถานในปัจจุบันนั้นเรียกว่า "ปากีสถานตะวันตก" และส่วนที่เป็นประเทศบังกลาเทศในปัจจุบันนั้นเรียกว่า "เบงกอลตะวันออก" สาเหตุที่อังกฤษแยกปากีสถานออกมาจากอินเดียก็เพื่อต้องการให้ปากีสถานและบังกลาเทศเป็นรัฐที่อยู่ของชาวมุสลิมในอดีตบริติชราชจากผลของทฤษฎีสองชาติ
ประเทศปากีสถานในเครือจักรภพสิ้นสุดลงในวันที่ 23 มีนาคม ค.ศ. 1956 เมื่อได้มีการสถาปนารัฐธรรมนูญแห่งสาธารณรัฐปากีสถานขึ้นโดยมีประธานาธิบดีเป็นประมุขแห่งรัฐ และถือเป็นชาติสมาชิกในเครือจักรภพแห่งประชาชาติ
ประเทศในเครือจักรภพ

ประเทศในเครือจักรภพ  เป็นรัฐกึ่งเอกราชซึ่งยอมรับพระมหากษัตริย์สหราชอาณาจักรเป็นประมุขแห่งรัฐ ถือว่ายังเป็นดินแดนในจักรวรรดิบริติช ประกอบด้วย แคนาดา ออสเตรเลีย นิวซีแลนด์ นิวฟันด์แลนด์ แอฟริกาใต้ เสรีรัฐไอร์แลนด์ และต่อมาภายหลังคริสต์ทศวรรษ 1940 ได้รวมถึง อินเดีย ปากีสถาน และซีลอน (ศรีลังกาในปัจจุบัน) ประเทศในเครือจักรภพปรากฏอยู่จนถึง ค.ศ. 1953 หลังจากนั้นประเทศต่าง ๆ ในเครือจักรภพได้แปรสภาพเป็นราชอาณาจักรเครือจักรภพและเป็นสมาชิกในเครือจักรภพแห่งประชาชาติ
พยัคฆ์ระห่ำ มังกรผยองโลก 2 ชะตาเขียว

พยัคฆ์ระห่ำ มังกรผยองโลก 2 ชะตาเขียว หรือ พยัคฆ์ระห่ำ มังกรผยองโลก 2 กระบี่แห่งโชคชะตา  เป็นภาพยนตร์ฮอลลีวูดกำลังภายในจากปี ค.ศ. 2015 กำกับภาพยนตร์โดย หยวน หวูปิง โดยภาพยนตร์เรื่องนี้เป็นภาคต่อจาก พยัคฆ์ระห่ำ มังกรผยองโลก นำแสดงโดย ดอนนี่ เยน, มิเชล โหย่ว 
เรื่องย่อ.
หยู ชูเหลียน (มิเชล โหย่ว) ขุนศึกผู้โด่งดังปรากฏกายขึ้นอีกครั้งหลังถอนตัวจากยุทธภพเพื่อปกป้องดาบหยกฟ้าบันดาลในตำนานจากเงื้อมมือของขุนพลได (เจสัน สก็อตต์ ลี) ผู้ชั่วร้าย
การสร้างภาพยนตร์.
The Weinstein Company ค่ายหนังอินดี้ที่สร้างหนังที่ได้รางวัลมากมายตัดสินใจเปิดไฟเขียวให้กับการสร้างภาคต่อในชื่อ ซึ่งกระบวนการสร้างหนังก็ค่อนข้างยุ่งยากวุ่นวายเมื่อทางสตูดิโออย่างโซนี่ พิกเจอร์สก็ทำหวงก้างพอสมควรสำหรับงานต้นฉบับดั้งเดิม จนเป็นเรื่องเป็นราวอยู่ระยะใหญ่ๆ แต่ท้ายที่สุด The Weinstein Company ก็ได้สิทธิในการสร้างภาคต่อ และผู้กำกับของเรื่องอังลี่ก็ไม่ขอกลับมานั่งแท่นผู้กำกับในภาคนี้
อีเอฟแอลลีกทู ฤดูกาล 2016–17

ฟุตบอลลีกทู ฤดูกาล 2016–17 (หรือเรียกว่า สกายเบตลีกทู ด้วยเหตุผลด้านผู้สนับสนุน) เป็นการแข่งขันฟุตบอลลีกทู ฤดูกาลที่ 13 ของลีกภายใต้ชื่อปัจจุบันและในฤดูกาลที่ 24 ภายใต้รูปแบบการแบ่งลีกปัจจุบัน โปรแกรมการแข่งขันจะประกาศออกมาในวันที่ 22 มิถุนายน ค.ศ. 2016.
การเปลี่ยนแปลงทีม.
มายังลีกทู.
เลื่อนชั้นจาก เนชันนัล ลีก
ตกชั้นจาก ลีก วัน
จากลีกทู.
เลื่อนชั้นสู่ ลีก วัน
ตกชั้นสู่ เนชันนัล ลีก
ผู้ทำประตูสูงสุด.
"แหล่งที่มา: บีบีซี สปอร์ต""แก้ไขล่าสุด ณ วันที่ 6 พฤษภาคม ค.ศ. 2017"
คืนกระจกแตก

คืนกระจกแตก  หรือ คริสทัลล์นัคท์  หรือเรียก โพกรมพฤศจิกายน  เป็นโพกรมต่อยิวที่ดำเนินการโดยชตวร์มอัพไทลุง (SA) กำลังกึ่งทหารและพลเรือนทั่วนาซีเยอรมนีระหว่างวันที่ 9–10 พฤศจิกายน 1938 ทางการเยอรมันไม่ได้เข้าแทรกแซงใด ๆ ชื่อ "คริสทัลล์นัคท์" (คืนคริสตัล) มาจากเศษกระจกแตกที่เกลื่อนพื้นถนนหลังหน้าต่างของห้างร้าน อาคารและธรรมศาลายิวถูกทุบทำลาย บริบทของเหตุดังกล่าวมาจากการลอบสังหารนักการทูตชาวเยอรมัน แอ็นสท์ ฟ็อม ราท โดย แฮร์มัน กรืนชปาน ยิวเชื้อสายเยอรมันและโปแลนด์ที่อาศัยอยู่ในกรุงปารีส
บ้าน โรงพยาบาลและโรงเรียนยิวถูกปล้นสะดมเมื่อผู้ก่อเหตุทุบทำลายอาคารด้วยค้อน มีธรรมศาลาถูกทำลาย 267 แห่งทั่วประเทศเยอรมนี ออสเตรียและซูเดเทินลันท์ ธุรกิจยิวกว่า 7,000 แห่งได้รับความเสียหายหรือถูกทำลาย และชายยิว 30,000 คนถูกจับกุมและกักกันในค่ายกักกัน 
ประมาณการผู้เสียชีวิตและได้รับบาดเจ็บนั้นมีหลากหลาย รายงานเบื้องต้นประมาณว่ามียิว 91 คนถูกฆ่า ส่วนการวิเคราะห์แหล่งข้อมูลวิชาการของเยอรมันสมัยใหม่ระบุตัวเลขไว้สูงกว่ามาก เมื่อคิดรวมการถูกทารุณหลังถูกจับกุม และการฆ่าตัวตายหลังจากนั้น ริชาร์ด อีแวนส์ประมาณว่ามีผู้ฆ่าตัวตาย 638 คน นักประวัติศาสตร์มองว่าคืนกระจกแตกเป็นมูลเหตุของการแก้ปัญหายิวครั้งสุดท้าย และฮอโลคอสต์ในเวลาต่อมา
จิโมกูจิ

จิโมกูจิ (; โรมาจิ: "Jimokuji-chō") เป็นเมืองที่ตั้งอยู่ในอำเภออามะ จังหวัดไอจิ ประเทศญี่ปุ่น ในปี ค.ศ. 2003 มีประชากรทั้งสิ้น 37,651 คน และมีความหนาแน่นประชากรทั้งสิ้น 4,035.48 คนต่อตารางกิโลเมตร ในเดือนมีนาคม ค.ศ. 2010 เมืองจิโมกูจิถูกยุบรวมกับเมืองชิปโปและเมืองมิวะตั้งขึ้นเป็นนครอามะ แยกตัวออกจากการปกครองของอำเภออามะ
จูชิยามะ

จูชิยามะ (; โรมาจิ: "十四山村"; : Jūshiyama-mura) เป็นหมู่บ้านที่ตั้งอยู่ในอำเภออามะ จังหวัดไอจิ ประเทศญี่ปุ่น
ในปี ค.ศ. 2003 หมู่บ้านจูชิยามะมีประชากรทั้งสิ้น 5,687 หรือมีความdensityทั้งสิ้น 570.41 คนต่อตารางกิโลเมตร มีพื้นที่ทั้งสิ้น 9.97 ตารางกิโลเมตร
สโมสรฟุตบอลเชฟฟีลด์

สโมสรฟุตบอลเชฟฟีลด์  เป็นสโมสรฟุตบอลอังกฤษจากเชฟฟีลด์ เซาท์ยอร์กเชอร์ ต่อมาได้ย้ายฐานที่ตั้งไปยังเมืองดรอนฟีลด์, ดาร์บิเชียร์ ปัจจุบันลงแข่งขันในระดับนอร์เทิร์น พรีเมียร์ลีก ดิวิชัน 1 ภาคใต้ ซึ่งเป็นระดับ 8 ในระบบลีกฟุตบอลอังกฤษ ก่อตั้งเมื่อวันที่ 24 ตุลาคม ค.ศ. 1857 สโมสรได้รับการยอมรับจากฟีฟ่าว่าเป็นสโมสรฟุตบอลที่เก่าแก่ที่สุดในโลกที่ยังคงเล่นฟุตบอลอยู่สโมสรฟุตบอลเชฟฟีลด์เริ่มแรกลงเล่นภายใต้ Sheffield Rules และไม่ได้ใช้ FA Rules ใหม่อย่างเป็นทางการจนถึงปี ค.ศ. 1878
ในปี ค.ศ.2004 สโมสรได้รับรางวัล ซึ่งเป็นรางวัลเกียรติยศสูงสุดของฟีฟ่า ในโอกาสที่ฟีฟ่าก่อตั้งครบ 100 ปี โดยรางวัลดังกล่าวตราบจนถึงปัจจุบันมีเพียงแค่ 2 สโมสรที่เคยได้รับได้แก่สโมสรฟุตบอลเชฟฟีลด์ และสโมสรฟุตบอลเรอัลมาดริด นอกจากนี้ในปี ค.ศ.2007 สโมสรยังได้รับเลือกให้เข้าสู่หอเกียรติยศแห่งฟุตบอลอังกฤษเนื่องในโอกาสครบรอบ 150 ปีของการก่อตั้งสโมสร
ประวัติ.
ในปี ค.ศ.1855 สมาชิกของสโมสรคริกเก็ตเชฟฟีลด์ ได้จัดการแข่งขันกีฬาที่ใช้การเตะลูกบอลขึ้นอย่างไม่เป็นกิจลักษณะโดยไม่มีกติกาใด ๆ กำหนดวิธีแข่งขันไว้อย่างเป็นทางการ จนกระทั่งต่อมาสมาชิก 2 คนคือ นาธาเนียล เครสท์วิค และ วิลเลียม เพรสท์ ได้ก่อตั้งสโมสรฟุตบอลเชฟฟีลด์ขึ้น
การประชุมเพื่อเปิดสโมสรมีขึ้นเมื่อวันที่ 24 ตุลาคม ค.ศ. 1857 ที่บ้านพาร์คฟีลด์ของ เฟรเดอริก วอร์ด ที่ตั้งอยู่ในละแวกไฮฟีลด์ โดยมีสมาชิกที่เป็นแกนนำก่อตั้ง 2 คนคือ และ หลังจากก่อตั้งสโมสร ได้มีการแต่งตั้งให้เฟรเดอริก วอร์ด เป็นประธานสโมสรคนแรกและมีที่ทำการสโมสรแห่งแรกเป็นเรือนกระจกสำหรับเพาะปลูกพืชบริเวณถนนอีสต์แบงค์ ซึ่งเป็นที่ที่ให้ยืมใช้โดยโธมัส แอสไลน์ วอร์ด ผู้เป็นพ่อของเฟรเดอริก ซึ่งเป็นประธานสโมสร 
การแข่งขันของสโมสรในช่วงแรกเป็นการแข่งขันกันเองระหว่างสมาชิกภายใน โดยมีการแบ่งข้างแตกต่างกันไปในแต่ละครั้ง เช่นเป็นการแข่งขันระหว่าง "ทีมคนโสด พบ ทีมผู้มีคู่สมรส " เป็นต้น
กฎกติกาเชฟฟีลด์.
กระทั่งวันที่ 21 ตุลาคม ค.ศ. 1858 ทางสโมสรได้เผยแพร่กฎกติกาการแข่งขันฟุตบอลฉบับแรก (ที่ไม่ใช่กฏภายในโรงเรียนหรือมหาวิทยาลัย) ที่เรียกว่า ซึ่งภายหลังกฎกติกาฉบับนี้ได้เป็นต้นแบบของกฎกติกาการแข่งขันของ สมาคมฟุตบอลอังกฤษ หรือ เอฟเอ กฎกติกาเชฟฟีลด์นี้ได้รับการพัฒนาต่อมาเมื่อ ก่อตั้งขึ้นใน ค.ศ. 1867
ดาร์บีแมตช์ครั้งแรก.
สโมสรเชฟฟีลด์ได้ลงแข่งขันฟุตบอลกับ ซึ่งเป็นสโมสรฟุตบอลที่ตั้งอยู่ในเมืองเดียวกันเมื่อวันที่ 26 ธันวาคม ค.ศ. 1860 หรือ 4 เดือนหลังจากการก่อตั้งสโมสรฮัลลัม โดยการแข่งขันแมตช์นี้นับเป็นดาร์บีแมตช์ครั้งแรกของอังกฤษและของโลก และกลายเป็นต้นแบบของดาร์บีแมตช์ในยุคต่อ ๆ มา
เข้าร่วมเป็นสมาชิกสมาคมฟุตบอลอังกฤษ.
หลังจากก่อตั้งสโมสรมาได้ 6 ปีสโมสรเชฟฟีลด์ก็ได้สมัครเข้าร่วมเป็นสมาชิกของสมาคมฟุตบอลอังกฤษหรือ เอฟเอ เมื่อวันที่ 30 พฤศจิกายน ค.ศ. 1863 แต่ยังคงใช้กฎกติกาของตนเอง (จนถึงปี ค.ศ. 1877) ในวันที่ 2 มกราคม ค.ศ. 1865 สโมสรได้เดินทางไปแข่งขันฟุตบอลนอกเมืองเชฟฟีลด์เป็นครั้งแรกโดยแข่งขันกับ โดยมีผู้แข่งขันฝั่งละ 18 คนตามกฎกติกาของ น็อตติงแฮม
แคร์รี ฟิชเชอร์

แคร์รี ฟรานเซส ฟิชเชอร์ (21 ตุลาคม ค.ศ. 1956 - 27 ธันวาคม ค.ศ. 2016) เป็นนักแสดง นักเขียน โปรดิวเซอร์ นักพูดชาวอเมริกัน เป็นที่รู้จักจากบทเลอา ออร์กานา ในภาพยนตร์ชุดสตาร์ วอร์ส 
ฟิชเชอร์ เสียชีวิตเมื่อวันที่ 27 ธันวาคม พ.ศ. 2559 ที่ศูนย์การแพทย์โรนัลด์ เรแกน ในเมืองแคลิฟอร์เนียหลังจากประสบภาวะหัวใจหยุดเต้นเฉียบพลัน ระหว่างการโดยสารเครื่องบินจากลอนดอนมายังลอสแอนเจลิส ผลงานแสดงเรื่องสุดท้ายของเธอคือ "" มีกำหนดออกฉายในวันที่ 15 ธันวาคม พ.ศ. 2560
แหวนวิเศษ

แหวนวิเศษ เป็นภาพยนตร์ไทย ในปี พ.ศ. 2472 โดยฝีพระหัตถ์ของพระบาทสมเด็จพระปกเกล้าเจ้าอยู่หัว ภายใต้นามแฝง นายน้อย ศรศักดิ์ โดยทรงเป็นผู้อำนวยการสร้าง แต่งเรื่อง และกำกับการแสดง ใช้ชื่อบริษัทผู้สร้างว่า ภาพยนตร์อัมพร ซึ่งก็คือนามของพระที่นั่งอัมพรสถาน เป็นภาพยนตร์เงียบ มีความยาว 25 นาที บนฟิล์ม 16 มม. มีอินเตอร์ไตเติลคั่นบอกความเป็นไปและบทเจรจาของแต่ละฉาก ถ่ายทำที่อ่าวธารเสด็จ และบริเวณน้ำตกธารเสด็จ เกาะพะงัน จังหวัดสุราษฏร์ธานี โดยทรงพระราชนิพนธ์บทภาพยนตร์ขึ้นในเรือพระที่นั่งมหาจักรี (ลำที่ 2) ระหว่างการเสด็จฯ ประพาสทางทะเล และโปรดเกล้าฯ ให้ถ่ายทำขึ้นที่เกาะพะงันในหมู่เกาะสมุย ตัวละครสวมบทบาทโดยพระประยูรญาติในราชวงศ์จักรี 
ในปี พ.ศ. 2556 หอภาพยนตร์ได้ลงทะเบียนเป็นมรดกของชาติครั้งที่ 3 จากภาพยนตร์ 25 เรื่อง ภาพยนตร์ "แหวนวิเศษ" บางส่วนอยู่ในสภาพชำรุดมาก ต่อมากรมศิลปากรมอบให้หอจดหมายเหตุภาพยนตร์และเสียงแห่งชาติออสเตรเลียช่วยดำเนินการอนุรักษ์ให้ด้วยการซ่อมแซมและฟื้นสภาพเพื่อพิมพ์ถ่ายทอดใหม่ จนเสร็จเรียบร้อยสมบูรณ์ ปัจจุบันยังจัดฉายให้ดูเป็นประจำ ที่ศาลาเฉลิมกรุงจำลอง ในพิพิธภัณฑสถานแห่งชาติ พระนคร
เนื้อเรื่อง.
ภาพยนตร์มีเนื้อหาเกี่ยวกับพ่อเลี้ยงที่มีลูกเลี้ยงถึง 5 คน จึงคิดพาลูกเลี้ยงไปปล่อยเกาะโดยบังคับให้หาผลไม้มาให้ ลูกเลี้ยงชื่อไอ้ซนพบกับนางพรายและเล่าเรื่องของพ่อเลี้ยงใจร้ายให้ฟัง นางพรายได้มอบแหวนวิเศษให้ ที่ให้ความปรารถนาเป็นจริง สามารถเสกได้เพียงสามครั้ง เด็ก ๆ จึงลองนำไปใช้กับพ่อเลี้ยงดู พ่อเลี้ยงต้องการแหวนจึงคิดกำจัดลูก ๆ ไอ้ซนชี้ให้พ่อเลี้ยงกลายเป็นสุนัขแต่ต่อมาให้กลับเป็นคนดังเดิม พ่อเลี้ยงรู้สำนึกจึงพากันกลับบ้าน ขณะขึ้นเรือแหวนวิเศษเกิดหลุดลงน้ำหายไป หนูแหวนจึงพูดเตือนสติพี่ ๆ ว่า "ของผีของสางหายไปก็ดีแล้ว"
เอวีซีคัพเมนส์คัพทัวร์นาเมนต์ 1999

เอวีซีคัพเมนส์คัพทัวร์นาเมนต์ 1999  เป็นครั้งที่หนึ่งของการแข่งขันชิงแชมป์สโมสรเอเชีย ซึ่งจัดขึ้นที่เหอเฝย์ ประเทศจีน โดยสโมสรเสฉวนฝูหลัน จากประเทศจีน คว้าแชมป์ไปครองได้สำเร็จในการแข่งขันครั้งนี้
ปรีดี ดาวฉาย

ปรีดี ดาวฉาย (เกิด 9 กันยายน พ.ศ. 2501) เป็นนักกฎหมาย นายธนาคารและนักการเมืองชาวไทย ปัจจุบันเป็นประธานกรรมการและประธานกรรมการอิสระ บริษัท พีทีที โกลบอล เคมิคอล จำกัด (มหาชน),ประธานกรรมการสรรหาและพิจารณาค่าตอบแทน บริษัท กรุงเทพดุสิตเวชการ จำกัด (มหาชน), อดีตรัฐมนตรีว่าการกระทรวงการคลัง และเป็นกรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในรัฐบาล พลเอก ประยุทธ์ จันทร์โอชา เคยดำรงตำแหน่งกรรมการผู้จัดการใหญ่ธนาคารกสิกรไทย และประธานกรรมการสมาคมธนาคารไทย ระหว่างปี 2559 ถึง 2563โดยผู้ดำรงตำแหน่งประธานสมาคมธนาคารไทยคนต่อมาคือ ผยง ศรีวณิช
การศึกษา.
ปรีดี จบการศึกษาระดับปริญญาตรี นิติศาสตรบัณฑิต (เกียรตินิยมอันดับ 2) มหาวิทยาลัยธรรมศาสตร์, เนติบัณฑิตไทย สำนักอบรมศึกษากฎหมายแห่งเนติบัณฑิตยสภา และปริญญาโท กฎหมายเปรียบเทียบ มหาวิทยาลัยอิลลินอยส์ เออร์แบนา-แชมเปญจน์ สหรัฐ
การทำงาน.
ปรีดี เริ่มงานที่สำนักกฎหมาย ธนาคารกสิกรไทย เมื่อปี พ.ศ. 2525 และได้รับแต่งตั้งให้ดำรงตำแหน่งเป็นกรรมการผู้จัดการ ธนาคารกสิกรไทย เมื่อปี พ.ศ. 2556 และเป็นประธานกรรมการ บริษัท ลีสซิ่งกสิกรไทย จำกัด ประธานกรรมการ บริษัทหลักทรัพย์ กสิกรไทย จำกัด (มหาชน) ประธานกรรมการ บริษัท แฟคเตอรี แอนด์ อีควิปเมนท์ กสิกรไทย จำกัด นอกเหนือจากนั้น เขายังเคยดำแหน่งตำแหน่งประธานกรรมการบริหารความเสี่ยง และประธานกรรมการพัฒนาความยั่งยืน บริษัท คาราบาวกรุ๊ป จำกัด (มหาชน), ประธานกรรมการบริหาร และประธานเจ้าหน้าที่บริหารกลุ่ม บริษัท เดอะมอลล์กรุ๊ป จำกัด, ประธานกรรมการ บริษัท บีคอน เวนเจอร์ แคปปิตอล จำกัด, ประธานกรรมการ บริษัท เนชั่นแนล ดิจิทัล ไอดี จำกัด และ ประธานกรรมการ บริษัท เนชั่นแนล ไอทีเอ็มเอ็กซ์ จำกัด 
ปรีดี ได้รับแต่งตั้งเป็นกรรมการในรัฐบาลพลเอก ประยุทธ์ จันทร์โอชา หลายชุด อาทิ กรรมการในคณะกรรมการนโยบายเขตพัฒนาเศรษฐกิจพิเศษ ประธานกรรมการสมาคมธนาคารไทย กรรมการในคณะกรรมการส่งเสริมการลงทุน สำนักงานคณะกรรมการส่งเสริมการลงทุน กรรมการในคณะกรรมการนโยบายเขตระเบียงเศรษฐกิจภาคตะวันออก กรรมการสมาคมส่งเสริมสถาบันกรรมการบริษัทไทย และเป็นกรรมการคณะกรรมการส่งเสริมการลงทุน สำนักงานคณะกรรมการส่งเสริมการลงทุน ตามประกาศคณะรักษาความสงบแห่งชาติที่ 55/2557 กรรมการในคณะกรรมการยุทธศาสตร์ชาติ ตามพระราชบัญญัติ การจัดทำยุทธศาสตร์ชาติ พ.ศ. 2560 กรรมการในคณะกรรมการนโยบายเขตพัฒนาเศรษฐกิจพิเศษตาม คำสั่งคณะรักษาความสงบแห่งชาติ ที่ 72/2557 เรื่อง แต่งตั้งคณะกรรมการนโยบายเขตพัฒนาเศรษฐกิจพิเศษ และ กรรมการ สถาบันคุณวุฒิวิชาชีพ (องค์การมหาชน) ในวันที่ 26 ตุลาคม พ.ศ. 2560 เขาได้รับเชิญเข้าร่วมพระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร
กรรมการในคณะกรรมการที่ปรึกษาด้านธุรกิจภาคเอกชนในศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19)
ปรีดี ตัดสินใจลาออกจากตำแหน่งรัฐมนตรีว่าการกระทรวงการคลัง หลังดำรงตำแหน่งเพียง 25วัน โดยสื่อมวลชนคาดกันว่าเกิดจากความขัดแย้งในการแต่งตั้งข้าราชการชั้นผู้ใหญ่ระหว่างตนกับสันติ พร้อมพัฒน์ รัฐมนตรีช่วยว่าการกระทรวงการคลัง 
ปรีดี เป็นสมาชิกสภานิติบัญญัติแห่งชาติ พ.ศ. 2557 และในปี พ.ศ. 2563 ได้รับแต่งตั้งเป็นรัฐมนตรีว่าการกระทรวงการคลัง แต่อยู่ในตำแหน่งได้เพียง 27 วัน ก็ตัดสินใจลาออกจากตำแหน่ง
ฟุตบอลเอเชียเยาวชนหญิงอายุไม่เกิน 19 ปี 2017

การแข่งขัน ฟุตบอลเอเชียเยาวชนหญิงอายุไม่เกิน 19 ปี 2017 เป็นการแข่งขันครั้งที่ 9 ของ ฟุตบอลเอเชียเยาวชนหญิงอายุไม่เกิน 19 ปี, เป็นการแข่งขันชิงแชมป์ฟุตบอลยุวชนซึ่งจัดตั้งโดย สมาพันธ์ฟุตบอลเอเชีย (เอเอฟซี) สำหรับทีมหญิงรุ่นอายุไม่เกิน 19 ปีของชาติในทวีปเอเชีย. ทัวร์นาเมนต์จะจัดขึ้นใน ประเทศจีน ในเดือนสิงหาคม ค.ศ. 2017, โดยมีแปดทีมทั้งหมดเข้าร่วมการแข่งขัน.
จีนจะเป็นเจ้าภาพของการแข่งขันตลอดสามปี.
เช่นเดียวกับครั้งที่ผ่านมา, ทัวร์นาเมนต์นี้จะได้รับหน้าที่เป็นตัวแทนของเอเอฟซีที่จะได้เข้าไปเล่นใน ฟุตบอลโลกหญิงอายุไม่เกิน 20 ปี. สามทีมที่ดีที่สุดของทัวร์นาเมนต์จะได้ผ่านเข้าไปเล่นสำหรับ ฟุตบอลโลกหญิงอายุไม่เกิน 20 ปี 2018 ในประเทศฝรั่งเศสในฐานะตัวแทนของเอเอฟซี.
รอบคัดเลือก.
ทีมที่เข้ารอบ.
แปดทีมด้านล่างนี้ได้เข้าร่วมในการแข่งขันครั้งนี้
สนามแข่งขัน.
การแข่งขันจะจัดขึ้นในเมือง หนานจิง.
ผู้เล่น.
ผู้เล่นที่เกิดระหว่างวันที่ 1 มกราคม ค.ศ. 1998 และ 31 ธันวาคม ค.ศ. 2001 จะได้มีสิทธิ์ที่จะเข้าร่วมในการแข่งขัน. แต่ละทีมสามารถลงทะเบียนได้สูงสุดแค่ 23 คน (ขั้นต่ำสุดสามคนจะต้องเป็นผู้รักษาประตู).
รอบแบ่งกลุ่ม.
สองทีมที่ดีที่สุดของแต่ละกลุ่มจะได้ผ่านเข้าสู่รอบรองชนะเลิศ.
เวลาทั้งหมดคือเวลาท้องถิ่น, CST .
รอบแพ้คัดออก.
รอบรองชนะเลิศ.
ทีมชนะเลิศจะได้สิทธิ์เข้าแข่งขันสำหรับ ฟุตบอลโลกหญิงอายุไม่เกิน 20 ปี 2018.
นัดชิงอันดับที่ 3.
ทีมชนะเลิศจะได้สิทธิ์เข้าแข่งขันสำหรับ ฟุตบอลโลกหญิงอายุไม่เกิน 20 ปี 2018.
รางวัล.
รางวัลด้านลางนี้จะมอบให้หลังสิ้นสุดการแข่งขัน.
อันดับผู้ทำประตู.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
แหล่งที่มา: #เปลี่ยนทาง
เชลดอน คูเปอร์

เชลดอน ลี คูเปอร์  ปรัชญาดุษฎีบัณฑิต และวิทยาศาสตรดุษฎีบัณฑิต เป็นตัวละครสมมุติในละครโทรทัศน์ "เดอะบิกแบงเธียรี" และภาคแยก "ยังเชลดอน" ออกอากาศทางช่องซีบีเอส รับบทโดยนักแสดง จิม พาร์สันส์ ใน "เดอะบิกแบงเธียรี" และเอียน อาร์มิเทจ ใน "ยังเชลดอน" บทบาทนี้ทำให้พาร์สันได้รับรางวัลไพรม์ไทม์เอ็มมีอะวอดส์ รางวัลลูกโลกทองคำ รางวัลทีซีเออะวอร์ด และรางวัลคริติกส์ชอยส์เทเลวิชันอะวอดส์ 2 รางวัล ตัวละครวัยเด็กเป็นจุดสำคัญในเรื่อง"ยังเชลดอน" ฤดูกาลแรกดำเนินเนื้อเรื่องในปี ค.ศ. 1989 เชลดอน เด็กมหัศจรรย์อายุเก้าขวบ เรียนหนังสือข้ามห้าระดับชั้น เริ่มเรียนระดับไฮสกูลร่วมกับพี่ชาย
เชลดอนวัยผู้ใหญ่เป็นนักฟิสิกส์ทฤษฎีที่สถาบันเทคโนโลยีแคลิฟอร์เนีย ในช่วงสิบฤดูกาลแรก เขาอาศัยอยู่ในห้องชุดร่วมกับเพื่อนสนิทและเพื่อนร่วมงาน เลนเนิร์ด ฮอฟสแตดเตอร์ (จอห์นนี กาเล็กกี) เขายังเป็นเพื่อนและเพื่อนร่วมงานกับฮาวเวิร์ด โวโลวิตซ์ (ไซมอน เฮลเบิร์ก) และราจ คูธราปพาลี (คุนาล ไนเยอร์) ในฤดูกาลที่ 10 เชลดอนย้ายไปอยู่กับเอมี (เมยิม เบียลิก) ที่ห้องชุดเก่าของเพนนี (เคลีย์ โควโค) ภรรยาของเลนเนิร์ด เชลดอนมีไอคิวสูงระดับอัจฉริยะ แต่ขาดทักษะพื้นฐานทางสังคม ขาดความเข้าใจในเรื่องขบขัน ถ้อยคำแดกดัน และการเหน็บแนมจากผู้อื่น แต่มีบ่อยครั้งที่เขาเองกระทำเช่นนั้นเสียเอง เขาแสดงพฤติกรรมพิลึกพิลั่นและขาดความนอบน้อม ความเห็นอกเห็นใจและความอดทน ลักษณะเหล่านี้ทำให้เกิดเรื่องขบขันเกี่ยวกับตนเองมากมาย ทำให้กลายเป็นตัวละครที่โดดเด่น ผู้ชมส่วนหนึ่งยืนยันว่าบุคลิกภาพของเชลดอนสอดคล้องกับผู้ที่เป็นกลุ่มอาการแอสเปอร์เจอร์ โรคย้ำคิดย้ำทำ บิล พราดี ผู้ร่วมสร้างตัวละครเคยกล่าวว่าตัวละครเชลดอนไม่ได้ถูกสร้างหรือพัฒนาให้มีลักษณะใด ๆ ดังที่กล่าวมา แต่พาร์สันส์เคยให้ความเห็นว่า เชลดอน "ไม่อาจแสดงลักษณะอาการของกลุ่มอาการแอสเพอร์เจอร์ได้มากกว่านี้แล้ว"
พิชิต อัคราทิตย์

พิชิต อัคราทิตย์ เป็นอดีตรัฐมนตรีช่วยว่าการกระทรวงคมนาคม ในรัฐบาลพลเอกประยุทธ์ จันทร์โอชา และเป็นประธานกรรมการการรถไฟแห่งประเทศไทย (บอร์ดการรถไฟ)
ประวัติ.
พิชิต อัคราทิตย์ สำเร็จการศึกษาระดับปริญญาตรี สาขาเศรษฐศาสตร์ จากมหาวิทยาลัยธรรมศาสตร์ ระดับปริญญาโทด้านการบริหารธุรกิจ จากมหาวิทยาลัยธรรมศาสตร์ และระดับปริญญาเอก ด้านเศรษฐศาสตร์ จากมหาวิทยาลัยเท็กซัส ออสติน
การทำงาน.
พิชิต อัคราทิตย์ เคยทำงานเป็นนักวิจัยคณะทำงานของรองนายกรัฐมนตรีฝ่ายเศรษฐกิจ (บุญชู โรจนเสถียร) ในปี พ.ศ. 2523 - 2524 ต่อมาเป็นผู้ประสานงานโครงการก่อตั้งมหาวิทยาลัยรังสิต หลังจากสำเร็จการศึกษาจากมหาวิทยาลัยเท็กซัส ออสติน จึงกลับเข้ามาทำงานในสำนักงานคณะกรรมการกำกับหลักทรัพย์และตลาดหลักทรัพย์ ตำแหน่งหัวหน้าผู้วิเคราะห์ สำนักวิจัยตลาด ในปี พ.ศ. 2536 จนกระทั่งได้รับแต่งตั้งเป็นผู้อำนวยการสำนักวิจัยและพัฒนาตลาดทุน
พิชิต ได้ทำงานเป็นประธานเจ้าหน้าที่บริหารบริษัทหลักทรัพย์ เอเชีย เวลท์ จำกัด ต่อมาในเดือนสิงหาคม พ.ศ. 2559 ได้รับแต่งตั้งเป็นประธานกรรมการการรถไฟแห่งประเทศไทย
งานการเมือง.
พิชิต อัคราทิตย์ ได้รับแต่งตั้งเป็นรัฐมนตรีช่วยว่าการกระทรวงคมนาคม ในเดือนธันวาคม พ.ศ. 2559
สนธิรัตน์ สนธิจิรวงศ์

สนธิรัตน์ สนธิจิรวงศ์ (เกิด 19 มีนาคม พ.ศ. 2503) อดีตหัวหน้าศูนย์นโยบายและวิชาการของพรรคพลังประชารัฐ และรองหัวหน้าพรรคพลังประชารัฐ อดีตเลขาธิการพรรคสร้างอนาคตไทย อดีตรัฐมนตรีว่าการกระทรวงพลังงาน อดีตเลขาธิการพรรคพลังประชารัฐ อดีตรัฐมนตรีว่าการกระทรวงพาณิชย์ รัฐมนตรีช่วยว่าการกระทรวงพาณิชย์ และ กรรรมการในคณะกรรมการยุทธศาสตร์ด้านการพัฒนาจังหวัดชายแดนภาคใต้ ในรัฐบาลของ พล.อ.ประยุทธ์ จันทร์โอชา และเป็นอดีตที่ปรึกษารัฐมนตรีว่าการกระทรวงอุตสาหกรรม (อรรชกา สีบุญเรือง) และเป็นอดีตประธานสมาพันธ์เอสเอ็มอีไทย
ประวัติ.
สนธิรัตน์ สนธิจิรวงศ์ (สกุลเดิม: รุ่งโรจน์วณิชย์) เกิดเมื่อวันที่ 19 มีนาคม พ.ศ. 2503 ที่อำเภอด่านมะขามเตี้ย (เดิมเป็นอำเภอเมือง) จังหวัดกาญจนบุรี สำเร็จการศึกษาระดับปริญญาตรี ด้านวัสดุศาสตร์ และบริหารธุรกิจมหาบัณฑิต จากจุฬาลงกรณ์มหาวิทยาลัย
การทำงาน.
สนธิรัตน์ สนธิจิรวงศ์ เป็นนักธุรกิจ เคยเป็นสมาชิกสภาปฏิรูปแห่งชาติ ต่อมาเป็นสมาชิกสภาขับเคลื่อนการปฏิรูปประเทศ ได้รับแต่งตั้งเป็นที่ปรึกษารัฐมนตรีว่าการกระทรวงอุตสาหกรรม (อรรชกา สีบุญเรือง) ในเดือนกันยายน พ.ศ. 2558 และเป็นรัฐมนตรีช่วยว่าการกระทรวงพาณิชย์ในเดือนธันวาคม พ.ศ. 2559 ต่อมาเขาได้ลาออกจากพรรคพลังประชารัฐ รวมทั้งได้ลาออกจากตำแหน่งรัฐมนตรีในเวลาต่อมา
ในปี 2565 เขาได้รับเลือกเป็นเลขาธิการพรรคสร้างอนาคตไทย ต่อมาในเดือนมกราคม พ.ศ. 2566 เขาและอุตตม สาวนายน ได้ย้ายกลับไปร่วมงานกับพรรคพลังประชารัฐ และลาออกในเดือนพฤษภาคม พ.ศ. 2568
หักลิ้นช้าง

หักลิ้นช้าง เป็นละครโทรทัศน์ไทย แนว บู๊-แอ็กชั่น-โรแมนติก สร้างในปี พ.ศ. 2560 นำแสดงโดยหลุยส์ เฮส, เซฟฟานี่ อาวะนิค จากบทประพันธ์ของ พลตำรวจเอก วสิษฐ เดชกุญชร เขียนบทโทรทัศน์โดย ภูเขา กำกับการแสดงโดย สพัฌ วิไชยเมธา (พลชย เมธา) ผลิตโดย บริษัท ดราเมจิก จำกัด ในเครือบริษัท ป๊าสั่งย่าสอน จำกัด ออกอากาศทางช่อง 7 สี และ 7 เอชดี ก่อหน้านั้นเคยสร้างในปี พ.ศ. 2539 กำกับการแสดงโดย นพดล มงคลพันธ์ ผลิตโดย กันตนา เริ่มตอนแรกวันศุกร์ที่ 13 มกราคม พ.ศ. 2560 - วันอาทิตย์ที่ 12 กุมภาพันธ์ พ.ศ. 2560 ต่อจากละคร เพชรตัดเพชร
แจ๊สแร็ป

แจ๊สแร็ป  เป็นแนวเพลงที่รวมกับฮิปฮอปและแจ๊ส ที่ได้การพัฒนาในช่วงปลายยุค 1980 และต้น 1990 เว็บไชต์ออลมิวสิก ได้อธิบายแนวดนตรีนี้ว่า "เป็นความพยายามที่จะหลอมรวมเพลงแอฟริกันอเมริกันจากอดีตด้วยรูปแบบที่โดดเด่นขึ้นเพื่อให้เข้ากับรูปแบบของแนวเพลงปัจจุบัน"
ในทางดนตรีมีจังหวะคล้ายกับฮิปฮอปมากกว่าเพลงแจ๊ส มีถ้อยคำและเสียงอื่นๆที่หลากหลายกว่าเดิมถูกวางและใช้ซ้ำๆ ในการแต่งเพลงเช่น ทรัมเป็ต ดับเบิลเบส ฯลฯ ในด้านเนื้อเพลงมักจะเกี่ยวกับจิตสำนึกทางการเมือง ลัทธินิยมผิวสี (Afrocentrism) และแนวคิดปฏิฐานนิยมทั่วไป ศิลปินเช่น A Tribe Called Quest, De La Soul, Dream Warriors และ Digable Planets เป็นผู้บุกเบิกแจ๊สแร็ป
วอลเลย์บอลชายชิงแชมป์นอร์เซกา

วอลเลย์บอลชายชิงแชมป์นอร์เซกา  เป็นการแข่งขันกีฬาวอลเลย์บอลชายระดับทีมชาติชุดใหญ่ของทวีปอเมริกาเหนือ อเมริกากลาง และแคริบเบียน อยู่ภายใต้การกำกับของสมาพันธ์วอลเลย์บอลอเมริกาเหนือ อเมริกากลาง และแคริบเบียน (นอร์เซกา) เริ่มจัดการแข่งขันครั้งแรกในปี ค.ศ. 1969 โดยจัดทุก ๆ 2 ปี สำหรับแชมป์ส่วนใหญ่จะเป็นของทีมชาติคิวบา และทีมชาติสหรัฐอเมริกา ซึ่งได้รับรางวัลร่วมกันทั้งหมด 23 ครั้ง จาก 24 ครั้งของการแข่งขัน
วอลเลย์บอลหญิงชิงแชมป์นอร์เซกา

วอลเลย์บอลหญิงชิงแชมป์นอร์เซกา  เป็นการแข่งขันกีฬาวอลเลย์บอลหญิงระดับทีมชาติชุดใหญ่ของทวีปอเมริกาเหนือ อเมริกากลาง และแคริบเบียน อยู่ภายใต้การกำกับของสมาพันธ์วอลเลย์บอลอเมริกาเหนือ อเมริกากลาง และแคริบเบียน (นอร์เซกา) เริ่มจัดการแข่งขันครั้งแรกในปี ค.ศ. 1969 โดยจัดทุกๆ 2 ปี สำหรับแชมป์ส่วนใหญ่จะเป็นของทีมชาติคิวบา และทีมชาติสหรัฐอเมริกา ซึ่งได้รับรางวัลร่วมกันทั้งหมด 21 ครั้ง จาก 24 ครั้งของการแข่งขัน
โยนหินถามทาง

โยนหินถามทาง เป็นซิงเกิลของแด๊ก-เอกรัตน์ วงศ์ฉลาด หรือที่รู้จักกันดีในนาม DAX ROCK RIDER ในปี พ.ศ. 2559 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย นที แสนทวี, วิสารท กุลศิริ 
เพลงนี้ออกจำหน่ายครั้งแรกในวันที่ 13 ตุลาคม พ.ศ. 2559 โดยเผยแพร่ไว้ในยูทูปแซลแนลของมีเรคคอร์ดส ก่อนที่มีการแถลงสำนักพระราชวังเรื่อง พระบาทสมเด็จพระปรมินทรมหาภูมิพลอดุลยเดชทรงสวรรคต
ในวันที่ 18 มกราคม พ.ศ. 2560 ทางค่ายเพลงมีเรคคอร์ดส ได้เผยแพร่ภาพยนตร์สั้นของเพลงนี้ผ่านทางยูทูปแชลแนลของมีเรคคอร์ดส
การตอบรับ.
เพลง โยนหินถามทาง ติดอันดับสูงสุด 18 จากการจัดอันดับของ JOOX Top 100 Chart ประจำวันที่ 5 ธันวาคม พ.ศ. 2559 และอันดับสูงสุดที่ 12 จากการจัดอันดับของ JOOX Top 50 Chart ประจำวันที่ 5 ธันวาคม พ.ศ. 2559
เจน นำชัยศิริ

เจน นำชัยศิริ เป็น สมาชิกวุฒิสภาไทย ชุดที่ 12 อดีตประธานสภาอุตสาหกรรมแห่งประเทศไทย กรรมการและผู้จัดการใหญ่ บริษัท เอเซียไฟเบอร์ จำกัด (มหาชน) สมาชิกสภานิติบัญญัติแห่งชาติ (ประเทศไทย) พ.ศ. 2557
ประวัติ.
เกิดเมื่อวันที่ 27 พฤษภาคม พ.ศ. 2499 เข้ารับการศึกษาที่ โรงเรียนอัสสัมชัญบางรัก ปริญญาตรี สาขาวิศวกรรมศาสตร์บัณฑิต จุฬาลงกรณ์มหาวิทยาลัย และจบการศึกษาสูงสุด ปริญญาโท วิศวกรรมเครื่องกล และวิศวกรรมอุตสาหการ Standford University, Calif, สหรัฐอเมริกา
การทำงาน.
นอกจากนั้นยังได้รับแต่งตั้งกรรมการหลายคณะ อาทิ กรรมการผู้ทรงคุณวุฒิในคณะกรรมการพัฒนาวิทยาศาสตร์และเทคโนโลยีแห่งชาติ กรรมการผู้ทรงคุณวุฒิในคณะกรรมการสถาบันบริหารกองทุนพลังงาน (องค์การมหาชน) กรรมการผู้ทรงคุณวุฒิด้านการบริหารธุรกิจ องค์การบริหารจัดการก๊าซเรือนกระจก (องค์การมหาชน)กรรมการผู้ทรงคุณวุฒิ สภามหาวิทยาลัยเทคโนโลยีราชมงคลล้านนากรรมการในคณะกรรมการพัฒนาการจัดการศึกษาโดยสถาบันอุดมศึกษาที่มีศักยภาพสูงจากต่างประเทศตามคำสั่งหัวหน้าคณะรักษาความสงบแห่งชาติ ที่ 29/2560
กรรมการในคณะกรรมการนโยบายการบริหารจัดการการทำงานของคนต่างด้าวและกรรมการในคณะกรรมการยุทธศาสตร์ชาติ ในรัฐบาลพลเอกประยุทธ์ จันทร์โอชา
คณะรักษาความสงบแห่งชาติ แต่งตั้งให้เป็น กรรมการในคณะกรรมการร่วมภาครัฐและเอกชนเพื่อแก้ปัญหาทางเศรษฐกิจ ตามคำสั่งคณะรักษาความสงบแห่งชาติ ที่ 56/2557 กรรมการในคณะกรรมการศูนย์อำนวยการเตรียมความพร้อมประเทศไทยในการเข้าสู่ประชาคมอาเซียน ตามคำสั่งคณะรักษาความสงบแห่งชาติ ที่ 67/2557 กรรมการในคณะกรรมการกองทุนเพื่อส่งเสริมการอนุรักษ์พลังงาน ตามคำสั่งคณะรักษาความสงบแห่งชาติ ที่ 71/2557 กรรมการในคณะกรรมการนโยบายเขตพัฒนาเศรษฐกิจพิเศษ ตามคำสั่งคณะรักษาความสงบแห่งชาติ ที่ 72/2557 
ในวันที่ 8 สิงหาคม พ.ศ. 2560 เขาได้รับแต่งตั้งเป็น กรรมการผู้ทรงคุณวุฒิด้านการบริหารธุรกิจ องค์การบริหารจัดการก๊าซเรือนกระจก (องค์การมหาชน) เป็นสมัยที่สองภายหลังดำรงตำแหน่งครบ 4 ปี ต่อมา วันที่ 5 กันยายน พ.ศ. 2560 ได้รับแต่งตั้งเป็น กรรมการผู้ทรงคุณวุฒิในคณะกรรมการพัฒนาวิทยาศาสตร์และเทคโนโลยีแห่งชาติ 
ในปี พ.ศ. 2562 ได้รับแต่งตั้งเป็นสมาชิกวุฒิสภา
วอลเลย์บอลอเมริกาส์คัพ

วอลเลย์บอลอเมริกาส์คัพ  เป็นการแข่งขันวอลเลย์บอลชายของทีมชาติในซีเอสวี และนอร์เซกา โดยเริ่มมีการแข่งขันครั้งแรกในปี ค.ศ. 1998 และไม่ได้จัดขึ้นตั้งแต่ในปี ค.ศ. 2008
พรรคคอมมิวนิสต์เยอรมนี

พรรคคอมมิวนิสต์เยอรมนี  เป็นพรรคการเมืองของเยอรมนี ก่อตั้งในปี ค.ศ. 1918 ต่อมาถูกห้ามในนาซีเยอรมนีหลังเหตุเพลิงไหม้อาคารรัฐสภาไรชส์ทาคในปี ค.ศ. 1933 ต่อมาหลังสงครามโลกครั้งที่สองยุติลงประเทศเยอรมนีถูกแบ่งเป็นสองส่วน ในเยอรมนีตะวันออก พรรคคอมมิวนิสต์เยอรมนีรวมพรรคกับพรรคประชาธิปไตยสังคมเยอรมนีเป็นพรรคเอกภาพสังคมนิยมเยอรมนี ส่วนในเยอรมนีตะวันตก พรรคคอมมิวนิสต์เยอรมนีถูกศาลรัฐธรรมนูญสหพันธ์สั่งห้ามในปี ค.ศ. 1956